Radno vreme tokom novogodišnjih i božićnih praznika - Dan u Beogradu\nNaslovna » BG servis » Radno vreme tokom novogodišnjih i božićnih praznika\nNeko drugi 28. decembar 2011. BG servis 5 komentara\nZa vreme novogodišnjih i božićnih praznika sve prodavnice i samousluge, zanatske i druge radnje, kao i radnje na pijacama radiće sa izmenjenim radnim vremenom, saopštavaju iz Sekretarijata za privredu.\nZelene pijace neće raditi 1, 2. i 7. januara, dok će 3. januara raditi skraćeno, od 6.00 do 13.00. Kvantaška pijaca će raditi neprekidno, 24 sata svakog dana, bez obzira na praznike. Ostale pijace će imati prilagođeno radno vreme tokom praznika, saopštavaju iz „Gradskih pijaca“. Otvoreni tržni centar – Novi Beograd (popularni „Buvljak“), Tržni centar „Depo“ i „Pijaca za promet starih stvari i robe sa greškom“ – Miljakovac, neće raditi 1, 2. i 7. januara, dok će 3. januara raditi uobičajeno. Pijaca cveća TC „Krnjača“ neće raditi 1, 2, 3. i 7. januara 2012. godine.\nU subotu, 31. decembra, prodavnice prehrambenih proizvoda i samousluge radiće od 8.00 do 18.00, prodavnice neprehrambenih proizvoda i trgovinski centri od 9.00 do 18.00, zanatski objekti za proizvodnju i prodaju hleba, bureka i peciva od 6.00 do 12.00, benzinske stanice na izlazima iz grada od nula do 24 sata, a ostale benzinske stanice u gradu od 6.00 do 20.00. U nedelju, 1. januara, dežurne prodavnice i samousluge mogu biti zatvorene, dok će 2. januara raditi od 8.00 do 12.00. Prodavnice prehrambene robe i samoposluge u utorak, 3. januara, biće otvorene od 8.00 do 12.00.\nNa Badnji dan, 6. januara, od 8.00 do 16 .00 radiće prodavnice prehrambenih proizvoda i samousluge, a od 9.00 do 16.00 prodavnice neprehrambenih proizvoda i trgovinski centri. Na Božić, 7. januara, prodavnice neprehrambenih proizvoda mogu biti zatvorene, dok će dežurne prodavnice i dežurne samousluge biti otvorene od 8.00 do 12.00. U nedelju, 8. januara, na drugi dan Božića, dežurne prodavnice i dežurne samousluge mogu biti zatvorene.\nU dane kada se praznuje Nova godina (31. decembar, 1. i 2. januar), trgovinski objekti, kao što su prodavnice, samousluge, diskonti, specijalizovane prodavnice za prodaju štampe i duvana kao glavnih proizvoda, kiosci, trgovinski centri, benzinske stanice i drugi trgovinski objekti mogu prodavati alkoholna pića od nula do 24 sata. Istih dana ugostiteljski objekti za pružanje usluga ishrane i pića koji se nalaze u stambenim zgradama mogu raditi, emitovati muziku ili priređivati muzički program takođe od nula do 24 sata. Ostali ugostiteljski objekti za pružanje usluga ishrane i pića koji se ne nalaze u stambenim zgradama mogu raditi u okviru maksimalno utvrđenog radnog vremena, od nula do 24 sata.\nSvi trgovinski i zanatski objekti u dane novogodišnjih i božićnih praznika mogu biti otvoreni i mogu raditi duže od radnog vremena navedenog u ovom saopštenju. Raspored, početak i završetak radnog vremena mora biti istaknut na ulazu ili na drugom vidnom mestu objekta u kome se obavlja delatnost. (Beoinfo)\nTagovibg servis nova godina 2012 pijace radno vreme ugostiteljstvo\nPrethodni Besplatni programi za učenike i tokom zimskog raspusta 2012.\nSledeći Poziv za predloge lokacija budućih parkova i igrališta


Predstava `Pubertitis` u SKC Obrenovac | Centar za smeštaj i dnevni boravak dece i omladine ometene u razvoju Beograd\nPočetna » Vesti » Predstava `Pubertitis` u SKC Obrenovac\nPredstava `Pubertitis` u SKC Obrenovac\nI ove godine obrenovačka publika imala je priliku da vidi korisnike Dnevnog boravka na sceni Sportsko kulturnog centra. Komedija o prvoj ljubavi „Pubertitis“, nastala je kao rezultat saradnje dnevnog boravka sa učenicima Zmajeve škole. Iskreno drugarstvo, praćeno željom za dobrom zabavom rezultiralo je divnom energijom na sceni.\nPored zanimljive komedije, publika je imala priliku da vidi i prezentaciju aktivnosti koje se realizuju u okviru usluge dnevnog boravka, kao i izložbu radova naših korisnika nastalih na kreativnoj radionici.\nNa kraju, naši korisnici su sa svojim defektolozima i radnim terapeutima imali priliku da se poklone i dobiju aplauz od članova opštinskog veća na čelu sa predsednikom opštine, saradnika i prijatelja boravka, roditelja, drugara iz obrenovačkih škola, korisnika DB Šiljakovac… Dobijene čestitke i reči hvale su najveća nagrada…


Utorak, 06 Juli 2021\nNalazite se:Vijesti|Utorak, 06 Juli 2021\nUtorak, 06 Juli 2021 15:37\nPOTPISANI UGOVORI O NASTAVKU IZGRADNJE I REKONSTRUKCIJE DIONICE REGIONALNOG PUTA DONJI KAKANJ - KONDŽILO\nU kabinetu općinskog načelnika Kaknja Mirnesa Bajtarevića danas su potpisana dva ugovora o nastavku izgradnje donice regionalne ceste Donji Kakanj - Kondžilo (Brnjic) u dužini od 2 kilometra. Vrijednost ugovora je 600.000 KM, od čega je Ministarstvo za prostorno uređenje, promet i komunikacije i zaštitu okoline ZDK izdvojilo 400.000, a Općina Kakanj 200.000 KM.\nPotpisivanju ugovora, pored načelnika Bajtarevića, prisustvovali su premijer ZDK Mirnes Bašić, ministar za prostorno uređenje, promet i komunikacije i zaštitu okoline Arnel Isak, vršilac dužnosti direktora Kantonalne direkcije za ceste Rasim Kovač, direktor Zavoda za planiranje i izgradnju Zijad Neimarlija, te predstavnik izvođača radova, firme "Trgošped" iz Kaknja.\nPremijer Bašić je rekao da su Vlada ZDK i Općina Kakanj u protekle dvije godine za izgradnju i rekonstrukciju ovog puta izdvojili ukupno 1,2 miliona maraka, izrazivši zadovoljstvo što će se ovim projektom značajno poboljšati kvalitet života svih stanovnika područja Brnjica. Posebno se zahvalio privrednim subjektima RMU Kakanj, Trgošped i Tvornici cementa, koji su zajedno sa Vladom ZDK, Općinom i Federacijom BiH, učestvovali u finansiranju projekta.\n- Rekonstrukcijom ovog puta rješava se dugogodišnji problem mještana Brnjica i posebna mi je čast i zadovoljstvo što će taj historijski projekt potpisivanjem ovih ugovora biti završen - rekao je Bašić.\nMinistar Arnel Isak izrazio je zadovoljstvo saradnjom s Općinom Kakanj, koja se uključila u finansiranje projekta, iako se radi o cesti koja je prije dvije godine prekategorisana u regionalni put Zenica-Arnauti-Donji Kakanj, tako da je značajna i u smislu regionalnog povezivanja.\n- Cilj je da se urade rigole, odvodnja, zaštitna ograda i ugradi potrebna oprema koja priliči ovakvoj regionalnoj cesti. Opredijelili smo da gradimo ne metre nego kilometre puteva, a politika ove Vlade je kontinuirano ulaganje u sve općine u ZDK - rekao je Isak.\nNačelnik Bajtarević zahvalio je Vladi i resornom ministarstvu što su prepoznali potrebe Općine Kakanj i stanovnika područja Brnjica, potvrdivši opredjeljenje ove općine da zajedno sa višim nivoima vlasti nastavi raditi na kreiranju povoljnijeg okruženja za život i privređivanje u Kaknju.\nUtorak, 06 Juli 2021 15:22\nObrazac praćenja realizacije ugovora-Pružanje usluga održavanja čistoće i ostalih pomoćnih poslova u poslovnim prostorijama ZDK


Sutra ističe rok za dostavljane popisnih listi zaliha cigareta\nIz Uprave za indirektno oporezivanje podsjećaju sve poreske obveznike i druge osobe koje se bave prometom cigareta i duvana u Bosni i Hercegovini da sutra ističe rok za dostavljanje popisnih listi cigareta i duvana za pušenje koji su popisani u zalihama na početku 2016. godine.\nObjavljeno 06.01.2016 14:51\nSve osobe koje se bave prometom duvana i cigareta u BiH bile su dužne popisati zalihe istih na dan 1. Januara ove godine prije prometovanja, a popisne liste moraju se dostaviti nadležnom regionalnom centru Uprave za indirektno oporezivanje do 7.januara.\nPored duvana i cigareta, poreski obveznici bili su dužni popisati i količine akciznih markica za cigarete i duvan za pušenje, koje su preuzete u UIO, a nisu iskorištene za obilježavanje ovih akciznih proizvoda do 31.decembra 2015. godine, te popisne liste dostaviti u UIO također do 7.januuara 2016. godine.\n-Do 17.januara 2016. godine mora se izvršiti uplata razlike akcize na popisane zalihe u skladu sa Odlukom o utvrđivanju posebne i minimalne akcize na cigarete i iznos akcize na duvan za pušenje za 2016. godinu, koju je u novembru 2015. godine usvojio Upravni odbor UIO, podsjeća se u saopćenju.\nDuvanske prerađevine za koje je plaćena razlika akcize, u skladu sa Odlukom o utvrđivanju posebne i minimalne akcize na cigarete i iznos akcize na duvan za pušenje za 2016. godinu, mogu se prodavati do isteka zaliha po novim maloprodajnim cijenama, koje moraju biti istaknute na vidnom mjestu maloprodajnog objekta.\nOdlukom o utvrđivanju posebne i minimalne akcize na cigarete i iznos akcize na duvan za pušenje za 2016. godinu je definisano da će se od 1.januara 2016. godine, na cigarete plaćati proporcionalna akciza po stopi od 42 posto maloprodajne cijene cigareta i posebna akciza u iznosu od 60 KM za 1.000 komada, odnosno 1,20 KM za pakiranje od 20 komada, podsjećaju iz UIO.\nOdluka predstavlja nastavak harmonizacije akcizne politike u BiH sa politikom akciza na duvan i cigarete u Evropskoj uniji.


KAŽU DA 3 TRIKA SA ŠPORETOM PRIVLAČE BOGATSTVO: Važno je gde stoji ali i da li na njemu kuvate vodu za kafu! | SasoMange\n(FOTO: MONDO/Maja Gašić)\nVažno je mesto\nŠto više ringli - to bolje!\nRotirajte grejna tela\nŠporet (a samim tim i ringle) predstavljaju vaše bogatstvo i finansijsku situaciju. Većina nas najčešće koristi uvek iste ringle, a da o tome i ne razmišljamo. Ukoliko želite da privučete energiju novca i obilje poslovnih prilika u vaš dom, rotirajte ih. Bitno je da neke ne ostanu neupotrebljene, kako ne bi došlo do blokiranja finansija.


Izveštaj o radu Državne revizorske institucije za 2018. godinu razmotren na plenarnoj sednici Narodne skupštine | Državna revizorska institucija\nIzveštaj o radu Državne revizorske institucije za 2018. godinu razmotren na plenarnoj sednici Narodne skupštine\n18. jun 2019. godina\nPredsednik Državne revizorske institucije i generalni državni revizor dr Duško Pejović predstavio je poslanicima, na posebnoj, 24. sednici Narodne skupštine Republike Srbije u Jedanaestom sazivu, Izveštaj o radu DRI za 2018. godinu.\nDr Pejović je naglasio da je DRI utvrdila greške i nepravilnosti u poslovanju korisnika javnih sredstava u iznosu od 217 milijardi dinara. Obrazlažući Izveštaj o radu DRI za 2018. godinu, generalni državni revizor je rekao da se na nepravilnosti u finansijskom izveštavanju budžetskih korisnika odnosi ukupno 195 milijardi dinara. Ostatak iznosa se odnosi na nepravilnosti u obračunu plata, javnim nabavkama i preuzimanje obaveza mimo planiranog iznosa bez pravnog osnova, bez verodostojne dokumentacije i bez konkursa i odgovarajućih kriterijuma.\nDr Pejović je naglasio da ne postoji u dovoljnoj meri interna revizija u javnom sektoru.\n“Kod donošenja odluke o budžetu utvrdili smo greške gde je više opredeljeno sredstava, na primer, kod Ministarstva prosvete za pet fakulteta, a manje po istoj osnovi za tri fakulteta, ili da primanja i prihodi nisu izvršeni u skladu sa uputstvom”, rekao je dr Pejović.\nOn je naveo da je kod prihoda i primanja utvrđeno da je pogrešno iskazano 80 milijardi dinara i istakao da je to najveća pojedinačna greška utvrđena u celom postupku revizije.\nŠto se tiče napravilnosti kod prihoda, one iznose 1,77 milijardi dinara, a odnose se na to da lokalne administracije nisu preduzele odgovarajuće mere za naplatu potraživanja po osnovu poreza na imovinu i drugih prihoda, ili da prihodi nisu uplaćivani preko propisanog uplatnog računa, rekao je dr Pejović.\nS druge strane, nepravilnosti kod rashoda ukupno iznose 2,72 milijarde dinara i odnose se na slučajeve isplata bez pravnog osnova, ili bez validne dokumentacije.\n“Javne nabavke se ponovo javljaju kao jedan od prepoznatljivih problema u javnom sektoru. Ispitali smo 25,8 milijardi ugovora u javnim nabavkama, od čega smo utvrdili 3,14 milijardi nepravilnosti, ili 12 odsto”, rekao je dr Pejović. On je dodao da se najveće nepravilnosti odnose na to da su zaključeni ugovori i izvršene isplate, a da nisu sprovedeni postupci javnih nabavki ili da javne nabavke nisu bile ni planirane.\nGovoreći o javnom dugu, dr Pejović je potvrdio da je Uprava za javni dug pravilno izvršila svoju aktivnost i naglasio da se javni dug u BDP-u i dalje smanjuje, ali je i dalje iznad 45 odsto kao zakonskog limita.\nOn je istakao da je DRI podnela 2.165 prekršajnih prijava, kao i 263 krivičnih, od kojih je 129 zastarelo.\nPredsednica Odbora za finansije, republički budžet i kontrolu trošenja javnih sredstava dr Aleksandra Tomić je naglasila da Odbor i DRI, između ostalog, sarađuju i u okviru Programa reforme upravljanja javnim finansijama. Mere 18 i 19 ovog Programa se upravo odnose na eksterni nadzor nad trošenjem javnih sredstava, rekla je dr Tomić i dodala da građani Srbije u svokom trenutku treba da budu obavešteni o tome kako se troše javna sredstva.\nMi smo odlazili u jedinice lokalne samouprave koje su na adekvatan način odgovorile na preporuke državnih revizora i koji su ispravkama u funkcionisanju finansijskih izveštaja napravili uštede u budžetu, naglasila je dr Tomić. Ona je podsetila da su Odbor za finansije i DRI održali zajedničku sednicu najpre 2017. godine u Novom Sadu, a prošle godine u Subotici i Leskovcu. U 2019. godini održali smo sednicu u Kruševcu, a do kraja godine planiramo da se sasatnemo u Pirotu i Zrenjaninu, najavila je dr Tomić.\nPrema njenim rečima, nepravilnosti koje su državni revizori utvrdili kod određenih budžetskih korisnika pokazuju da se ljudi koji se nalaze na čelu ovih institucija ponašaju krajnje neodgovorno. Ona je dodala i da pravosudni organi ne podržavaju veliki broj sudskih postupaka koji su pokrenuti na osnovu nalaza iz izveštaja o reviziji.\nLica koji vode javna preduzeća ili jedinice lokalne samouprave, koji se ponašaju u skladu sa propisima i koji su prihvatili DRI kao partnera u poslu, danas nemaju problem sa javnim finansijama, dok lica koje to ne zanima imaju veliki problem sa zakonom, rekla je dr Tomić. Ona je poručila da edukacija predstavlja jedan od načina unapređenja rada budžetskih korisnika.\nIzveštaj o radu DRI za 2018. godinu razmatran je sa Predlogom zaključka Odbora za finansije, republički budžet i kontrolu trošenja javnih sredstava od 31. maja 2019. godine.


Rumuni stopirali, a Mađari propustili ruske oklopnjake u Srbiju — u civilnim avionima - 01.08.2019, Sputnik Srbija\nRumuni stopirali, a Mađari propustili ruske oklopnjake u Srbiju — u civilnim avionima\nMađarska vlada odbranila je svoju odluku da dozvoli tranzit ruskih vojnih vozila za Srbiju kroz svoj vazdušni prostor uprkos sankcijama EU, navodeći da teret... 01.08.2019, Sputnik Srbija\n© Tanjug / RADE PRELICPrikaz oklopno-izviđačkih vozila BRDM 2, Niš\nMađarska vlada odbranila je svoju odluku da dozvoli tranzit ruskih vojnih vozila za Srbiju kroz svoj vazdušni prostor uprkos sankcijama EU, navodeći da teret nije prevezen u vojnom avionu, već u civilnom, za koji nije potrebna posebna dozvola, piše portal „Politiko“.\nNakon što je Rumunija blokirala rusku pošiljku vojnih vozila Srbiji, Rusija je isporučila 10 oklopnih patrolnih vozila u vojnu bazu u Srbiji, deo šireg paketa vojne pomoći za balkansku zemlju, avionom koji je prevozio teret koji je prolazio kroz mađarski vazdušni prostor, navodi se u tekstu.\nŠef kabineta mađarskog premijera Viktora Orbana Gergelj Guljaš rekao je novinarima u sredu da je avionskoj pošiljci dozvoljeno da prođe kroz mađarski vazdušni prostor, jer se teret ne prevozi u vojnom avionu, već u civilnom, za koji nije potrebna posebna dozvola.\n„Naravno, dobijamo obaveštenja o civilnom avionu koji ulazi u mađarski vazdušni prostor, ali to je protokolarno obaveštenje, koje samo treba da se primi“, rekao je Guljaš i dodao da bi zbog geografskih razloga ruski teret takođe morao da leti kroz Poljsku i Slovačku.\nU petak je rumunsko Ministarstvo inostranih poslova saopštilo da je blokiralo veću pošiljku tenkova i oklopnih vozila iz Rusije u Srbiju duž svog dela Dunava, pozivajući se na embargo EU.\nNakon „slučaja Krim“, 2014. godine, EU je uvela embargo na trgovinu oružjem sa Rusijom, kao i zabranu izvoza takozvane robe dvostruke namene koja se može koristiti u vojne i civilne svrhe.\nPortparol EU je izjavio da su videli izveštaje, kao i da je „bez komentarisanja pojedinosti, primena restriktivnih mera EU — odgovornost država-članica EU“, prenosi Tanjug pisanje „Politika“.\nPošiljka deset izviđačkih vozila BRDM-2 stigla je prošle nedelje u vojnu bazu u Nišu.\n„Politiko“ navodi da se mađarska vlada, koja održava bliske veze sa Rusijom, veoma zalaže za svoje balkanske susede, prenosi Tanjug.\nBudimpešta se nada da će njen kandidat za narednu Evropsku komisiju Laslo Tročanji dobiti portfelj fokusiran na politiku proširenja EU.\nIpak, mađarska politika prema Balkanu bila je pod budnom kontrolom poslednjih meseci, a kritičari su izrazili zabrinutost zbog sve većeg obima ulaganja provladinih mađarskih privrednika na balkansko medijsko tržište, zaključuje briselski portal.


Najveće interesovanje za radiologiju -\nOpšta bolnica u Aleksincu je i juče bila otvorena za sve pacijente koji su želeli da se besplatno pregledaju u okviru akcije koja se od septembra, po preporuci Ministarstva zdravlja, sprovodi jednom mesečno. Za razliku od prošlomesečne, u ovoj akciji, pored internističkih, građanima su na raspolaganju bili ultrazvučni, ginekološki i urološki pregledi kao i PSA test prostate.\nDirektor Opšte bolnice Aleksinac, dr Goran Vidić je zadovoljan odzivom građana i naglašava da je i ova akcija protekla u najboljem redu i da su građani bili izuzetno strpljivi čak i tamo gde se čekalo i po sat-dva.\n‒ To je bio slučaj na radiologiji, gde je jedan radiolog uz pomoć dva specijalizanta, na jednom aparatu obavio 108 pregleda, što je za svaku pohvalu – kaže dr Vidić i navodi da su od 8 do 16 časova pregledana 164 pacijenta kroz ukupno 340 pregleda.\nZnačaj ovih akcija je mnogostruk za rano dijagnostikovanje bolesti, kao i za promociju prevencije kao najefikasnijeg načina brige o sopstvenom zdravlju. To se potvrdilo tokom ove jučerašnje akcije u Aleksincu.\n‒ Svrha ovih pregleda je da kod građana otkrijemo bolest gde nije bilo simptoma ili su postojali neki manji simptomi. Nakon ovih pregleda nekoliko pacijenata smo poslali na dalje lečenje, a za jednog pacijenta je tražena dodatna dijagnostika, jer se, nažalost, najverovatnije radi o malignom oboljenju – kaže doktor Vidić.\nU ovu akciju bili su uključeni i domovi zdravlja u Aleksincu, Ražnju i Sokobanji. U Domu zdravlja u Aleksincu, gde su obavljani samo ginekološki pregledi, mogućnost da se pregledaju iskoristile su 22 pacijentkinje, od toga 13 za ginekološki, a 9 za ultrazvučni pregled.\nRažanjski Dom zdravlja je imao 61 pregled i 47 pacijenata, u Sokobanji je bilo 23 pacijenta, a tamošnjoj Specijalnoj bolnici, gde su vršeni samo radiološki pregledi, javilo se 55 pacijenata.\nPrevious Post:Jedanaest medalja za aleksinačke džudiste\nNext Post:Dela francuskih kompozitora u Galeriji 2


► Da li još uvek treba da verujemo u srodnu dušu?\nVećina nas je odrasla na filmovima i serijama koji slave savršeni romantični odnos za koji ćemo se izboriti, ali jednom kad to napravimo, možemo biti mirni. Čak i bajke koje nam čitaju od najmlađih dana završavaju sa slavnom rečenicom koja kaže kako su “živeli srećno do kraja života”. I tako smo, bez da smo toga uopšte bili svesni, završili u nerealnoj situaciji potrage za idealom koji postoji samo fiktivnim scenarijima.\nSam koncept “srodnih duša” je vrlo lep u teoriji, ali koliko je održivo živeti po njemu i ne pristajati na ništa manje od potpune idile?\nVaneša Van Edwards, nagrađivana autorka koja se bavi proučavanjem ljudskog ponašanja, kaže kako ljude možemo podeliti u dve grupe: one koji veruju u jednog idealnog partnera stvorenog baš za njih i one koji veruju da sami utiču na to kako će njihov odnos izgledati, zavisno o tome koliko se trude.\nS ovakvim se razmišljanjem slaže i doktor Jeremy Nićolson, koji je za Psyćology Today napisao članak o tome zašto nije dobro povoditi za idealom srodne duše. Prema njegovom mišljenju i iskustvu, svi koji žele dugotrajne odnose moraju razmisliti o tome koliko su spremni da se suoče sa stvarnim životom i situacijama u kojima partnera nećete uvek doživljavati kao princa na belom konju i situacijama u kojima vaši osećaji neće uvek biti na vrhuncu.\nU odrasloj dobi nije realno verovati da će sve u vezi uvek funkcionisati savršeno i da moramo nastaviti tražiti dalje dok to ne nađemo. Umesto toga i filmskih prikaza eksplozije emocija, Nićolson kaže kako je u vezama potreban rad, rad i još malo rada. Ako se obe strane jednako trude i partnerski odnos gledaju kao nešto što se uvek može poboljšati ili nadograditi, tek tada govorimo o odnosu koji potencijalno može trajati celi život.


Tanasković: Dolazak pape u Srbiju bio bi višestruko koristan | Restart Magazin\nUniverzitetski profesor, književnik i bivši diplomata Darko Tanasković izjavio je da nije siguran da li je došlo vreme da poglavar Rimokatoličke crkve papa Franja poseti Srbiju, ali da bi je, kako navodi, možda mogao posetiti i da bi njegov dolazak bio višestruko koristan.\nTanasković je za podgorički portal „Borba” rekao da je papa Franja jedini do sada koji bi, pod određenim precizno dogovorenim uslovima, mogao doći u posetu Srbiji i da takvog posle njega verovatno zadugo neće biti.\nOn je to rekao u odgovoru na pitanje da li je došlo vreme da rimski papa poseti Beograd i kako gleda na taj eventualni čin, napominjući da to govori bez ikakvog prejudiciranja bilo čega, jer za to, nema dovoljno informacija, a ni kompetencije.\nIstiče da njegovo lično mišljenje o ovoj izuzetno kontroverznoj temi nije naročito bitno i ukazuje da „nije tajna da je glavna prepreka dolasku naslednika na katedri Svetog Petra nespremnost Srpske pravoslavne crkve da ga pozove, iako i među našim jerarsima u tom pogledu postoje nijansirani stavovi”, prenosi Tanjug.\n„Razlozi za rezervisanost naše crkve su poznati i shvatljivi. A papa svoje posete uvek smatra i državnim i pastoralnim, što je u logici dvojne, duhovne i svetovne prirode njegovog vrhovništva”, pojašnjava Tanasković.\nDarko Tanasković (Foto A. Vasiljević)\nPodseća da je papa Franja nedavno boravio u pravoslavnoj Grčkoj bez crkvenog poziva, ali i bez demonstrativnog protivljenja Atinske arhiepiskopije.\nTežište njegove misije, napominje Tanasković, bilo je humanitarno, povezano sa odnosom prema migrantima, ali se u opštem smislu i izvinio zbog istorijskih ogrešenja katolika o pravoslavnu braću u Hristu, što se u Grčkoj prvenstveno vezuje za strašno krstaško razaranje Konstantinopolja 1204. godine.\n„Ali, srpska negativna iskustva sa Vatikanom i, posebno, Katoličkom crkvom u Hrvatskoj, drugačija su i, što je veoma bitno, svežija, a u određenom vidu traju i danas. Na državnom nivou u poslednje vreme je došlo do ubrzavanja diplomatske dinamike u bilateralnim srpsko-vatikanskim odnosima, ministar spoljnih poslova Nikola Selaković posetio je Svetu Stolicu, a njegov kolega, sekretar u Državnom sekretarijatu za odnose sa državama Pol Galager u neuobičajeno kratkom roku uzvratio mu je posetu, da bi pre nekoliko dana i uticajni prelat Vinčenco Palja bio primljen u Vladi Srbije”, naveo je Tanasković.\n← Za zaposlene u Albaniji obavezna vakcina ili negativan test\nTranzit ruskog gasa za Evropu preko Ukrajine pao 25 odsto →


Svijet - datum: 2017-01-21 AMERIČKI MILIJARDER DŽORDŽ SOROŠ OCIJENIO Teško da će Tereza Mej ostati na vlasti\nAmerički milijarder i investitor Džordž Soroš je izjavio da britanska premijerka Tereza Mej „neće potrajati“ na sadašnjoj funkciji.\nOn je za „Blumberg njuz“, na večeri priređenoj na Svjetskom ekonomskom forumu u Davosu u Švajcarskoj, kazao da je teško očekivati da će Mejova „ostati na vlasti“ imajući u vidu podjele koje su se javile u njenom kabinetu, prenosi Rojters.\nPredsjednica vlade Velike Britanije je u utorak predstavila planove za pregovore o izlasku te zemlje iz EU, a Soroš je ocijenio da će proces Bregzita biti dug i da će „gorki razvod“ naštetiti objema stranama.\nRojters podsjeća da je Soroš poznat po tome da je ostvario ogroman profit 1992. kada je tipovao protiv britanske funte koja je tada pala ispod unaprijed utvrđenog nivoa i morala da se povuče iz Evropskog mehanizma mjenjačkog kursa.\nSoroš je izjavio i da je „lično ubijeđen“ da novoizabrani američki predsjednik Donald Tramp neće uspjeti u sprovođenju politika koje je najavio.


Rusija diže ogradu na delu granice sa Ukrajinom - 02.09.2015, Sputnik Srbija\nRusija diže ogradu na delu granice sa Ukrajinom\nOgrada će biti visoka 2 do 2,5 metra, a njena dužina biće 3,22 kilometra. Cilj podizanja ograde jeste sprečavanje krijumčarenja oružja i drugih nezakonitih radnji na... 02.09.2015, Sputnik Srbija\nvesti, rusija, svet, ukrajina, donjeck\n21:00 02.09.2015 (Osveženo: 16:19 05.10.2015)\n© AFP 2021 / SERGEY BOBOKUkrajinski graničari na rusko-ukrajinskoj granici\nOgrada će biti visoka 2 do 2,5 metra, a njena dužina biće 3,22 kilometra. Cilj podizanja ograde jeste sprečavanje krijumčarenja oružja i drugih nezakonitih radnji na granici sa Ukrajinom.\nPogranična uprava Federalne službe bezbednosti Rusije za Rostovsku oblast objavila je na svom sajtu zahtev za izgradnju ograde visoke 2 metra, u dužini od 3,22 kilometra, u rejonu rostovskog grada Donjecka, koji se graniči sa Ukrajinom.\nDve „Oluje“ u Ukrajini — 600.000 izbeglica odlučilo da ostane u Rusiji\n28 Avgust 2015, 21:38\n„Svrha izgradnje ograde jeste sprečavanje nezakonite delatnosti na državnoj granici“, izjavio je predstavnik pogranične uprave. On je dodao da se slične konstrukcije grade na najosetljivijim delovima državne granice.\nU maju ove godine objavljena je informacija da je na granici sa Ukrajinom u Rostovskoj oblasti podignuto više od 140 kilometara inženjerskih konstrukcija, među kojima oko 100 kilometara rovova i više od 40 kilometara ograde. Saopšteno je da se na ovome radilo i ranije, ali je rad pojačan nakon učestalih pokušaja krijumčarenja oružja i borbene opreme, kao i radi sprečavanja nezakonitog prelaska državne granice automobilima sa ukrajinske strane.\nPočetkom ove godine takođe je raspisan konkurs za podizanje protivtenkovskih rovova na delu granice kod Branska, ali su graničari tvrdili da ove mere nisu povezane sa zaoštravanjem situacije u Ukrajini i da su planirane još 2012. godine.\nRanije su nameru da izgrade savremeni kompleks odbrambenih inženjerskih konstrukcija na granici s Rusijom, koji je dobio naziv „Zid“ (kasnije preimenovan u „Evropski zid“), objavile vlasti Ukrajine. Kijev planira da realizuje projekat za tri godine. Stručnjaci smatraju da bi podizanje granice prema Rusiji, po principima koji se primenjuju u Izraelu, Ukrajinu moglo da košta oko četiri milijarde dolara, kao i da je malo verovatno da će izgradnja biti obavljena u roku koji su postavili političari.


Herceg Novi po 53. put organizuje čuveni Praznik mimoze - Turistički žurnal Herceg Novi po 53. put organizuje čuveni Praznik mimoze - Turistički žurnal\nPraznik mimoze počinje 18. februara u 19 časova koncertom Nede Ukraden na Trgu Nikole Đurkovića, a završava se 5. marta tradicionalnim „spaljivanjem Karnevala”, povorkom mažuretkinja i koncertom Dejana Petkovića i Big Benda.\nRaznovrstan program će ove godine obuhvatati još i tradicionalni maskenbal uz koncert Gorana Karana, pozorišne predstave, brojne koncerte, književne i poetske večeri, izložbu cveća, sajam vina, Hercegnovski zimski salon, ali i sportske programe poput Picigina i Karotrce (trke karića) i manifestacije za decu.\nU okviru ove zimske turističke manifestacije u Herceg Novom će biti organizovano i predstavljanje tri prijateljska grada, među kojima se nalazi i Beograd.\n„Pozivamo pre svega naše prijatelje i drage goste iz regiona: iz Srbije, Bosne i Hercegovine, Republike Srpske i Severne Makedonije koji sa nama slave već godinama, da nam se pridruže na Prazniku mimoze. Radujemo se što ćemo se, nakon dve godine pandemije, ponovo okupiti u Herceg Novom, gradu koji vas uvek dočekuje otvorenih vrata i u kojem se osećate kao kod kuće,“ poručuje predsednik Opštine Herceg Novi, Stevan Katić.\nOrganizatori najstarijeg hercegnovskog festivala su Opština Herceg Novi, Javna ustanova kulture ”Herceg Fest”i Turistička organizacija Herceg Novi.\nFotografija: Turistička organizacija Herceg Novi


Nišavić: Iako su nas poremetile povrede, daćemo sve od sebe - Sportske vesti - Savremenisport.com\nNaslovna :: Sportske vesti ::\tNišavić: Iako su nas poremetile povrede, daćemo sve od sebe\nNišavić: Iako su nas poremetile povrede, daćemo sve od sebe\nVicešampionke sveta otputovale su u Norvešku kako bi učestvovale na Mobelringen Kupu od 27. do 30. novembra. Na turniru Zlatne lige naše seniorke igraće sa selekcijama Francuske, Danske i domaćina Norveške. Prvu utakmicu srebrne sa Svetskog prvenstva igraju sa reprezentacijom Francuske u četvrtak, 27. novembra od 19.15 sati. Ovo je prva faza priprema za Evropsko prvenstvo u Hrvatskoj i Mađarskoj, od 07. do 21. decembra, a na šampionatu Evrope naše reprezentativke nalaze se u grupi D sa selekcijama Francuske, Crne Gore i Slovačke.\n"Iako su nas poremetile povrede, daćemo sve od sebe. Turnir u Norveškoj je izuzetno težak. Puno će nam značiti ove utakmice pred start EP kao pripreme, a i samim tim što u grupi igramo sa Francuskom. Sve tri reprezentacije dobro poznajemo, ali akcenat će biti pre svega na našoj igri", rekla je Jelena Nišavić, reprezentativka Srbije koja će na turniru biti kapiten reprezentacije.\n"Sve ekipe na turniru su izuzetno iskusne i dolaze u dobrom sastavu. Francuska reprezentacija je podmlađena i malo je sastav promenjen, ali to ništa ne znači. Mi ćemo se potruditi da odigramo što bolje ovaj turnir i da se pripremimo za Evropsko koje nas očekuje početkom decembra", istakla je Jovana Risović čuvar mreže nacionalnog tima Srbije.\nMobelringen Kup, vreme igranja mečeva:\nČetvrtak, 27. novembar 2014. godine\nSrbija - Francuska 19.15h (Lavrik Arena)\nNorveška - Danska 21.40h\nPetak, 28. novembar 2014. godine\nDanska - Srbija 17h (Lavrik Arena)\nNorveška - Francuska 19.15h\nNedelja, 30. novembar 2014. godine\nNorveška - Srbija 16.15h (Spektrum Oslo)\nFrancuska - Danska 18.30h


Beogradski centar za ljudska prava - Belgrade Centre for Human RightsSpecijalističke studije humanitarnog i prava ljudskih prava - Beogradski centar za ljudska prava\nOd 2005. do 2008. godine Centar je bio institucionalno uključen u obrazovanje iz prava ljudskih prava na univerzitetima. Tokom održavanja Specijalističkih studija iz međunarodnog humanitarnog prava na Fakultetu političkih nauka Univerziteta u Beogradu uočena je potreba da se program dopuni pravom ljudskih prava. Tako je, na poziv Fakulteta, Centar počeo da obavlja i poslediplomsko obrazovanje kroz Specijalističke studije humanitarnog i prava ljudskih prava.\nKurs ljudskih prava pokrivao je brojne teme iz oblasti ljudskih prava i međunarodnog javnog prava, ljudskih prava i međunarodnih organizacija, postupaka zaštite ljudskih prava na međunarodnom nivou i međunarodnih standarda ljudskih prava.\nSpecijalističke studije humanitarnog i prava ljudskih prava pružale su teorijska i praktična znanja iz međunarodnog humanitarnog i prava ljudskih prava. Namenjene su bile onima koji su u svom svakodnevnom radu susretali s praktičnim pitanjima primene ove dve grane međunarodnog prava, kao i onima koji su želeli da prodube svoje znanje u tim oblastima. Specijalističke studije su bile usmerene na zaposlene u državnim organima (pravosuđu, ministarstvu pravde, ministarstvu unutrašnjih poslova, ministarstvu spoljnih poslova, ministarstvu odbrane itd), ali i na sve druge koji su želeli da steknu praktična znanja u oblasti humanitarnog i prava ljudskih prava (novinare, zaposlene u nevladinim ili međunarodnim organizacijama itd).


eKapija | Poslodavci i akademska zajednica u RS jačaju saradnju - Cilj tehnološki razvijenija privreda\nIzvor: Nezavisne novine | Četvrtak, 11.06.2020.| 10:44\nPoslodavci i akademska zajednica u RS jačaju saradnju - Cilj tehnološki razvijenija privreda\nStanje u privredi kada su u pitanju nauka i tehnologija trenutno nije na zavidnom nivou, te je potreban što veći broj studenata na praktičnoj nastavi u domaćim preduzećima, ali i veći broj profesora i asistenata kako bismo na kraju dobili privredu koja je tehnološki znatno razvijenija nego što je to danas.\nPoručio je ovo Saša Trivić, predsjednik Unije udruženja poslodavaca RS, u Banjaluci nakon sastanka predstavnika poslodavaca i akademske zajednice RS, na kojem je bilo riječi o saradnji visokoškolskih ustanova sa privrednim sektorom, o deficitarnim zanimanjima i modernizaciji studijskih programa u RS.\n- Sastanak je održan na našu inicijativu s obzirom na to da postoje preduzeća koja imaju želju da što bolje sarađuju s akademskom zajednicom. Ovaj sastanak smatramo početkom dobre buduće saradnje. Ozbiljne privrede nema bez nauke, a trenutno stanje privrede što se tiče nauke i tehnologije nije na zavidnom nivou - kaže Trivić, koji ističe da je primjetno da se povećava praksa studenata u privredi.\nMeđutim, Trivić smatra da to nije dovoljno i da se moraju značajnije pokrenuti aktivnosti kako na fakultetu, tako i kod poslodavaca.\n- Naravno da nije samo problem na fakultetima, problem je i shvatanje poslodavaca da im je potrebna saradnja s akademskom zajednicom, kako bi njihovo preduzeće sutra bilo uspješnije - rekao je Trivić.\nDodao je da je interesovanje poslodavaca znatno veće nego ranije, te da je siguran da se uz finansijsku pomoć i najavljene stipendije za deficitarna zanimanja mogu obezbijediti bolji uslovi za rad studenata, ali da je uz sve to potrebno i interesovanje studenata kojeg u ranijem periodu nije bilo.\nSrđan Rajčević, ministar za naučnotehnološki razvoj, visoko obrazovanje i informaciono društvo RS, rekao je da je cilj okupljanja privredne i akademske zajednice da vide koji su to praktični koraci koji se mogu preduzeti tokom reformskog procesa visokog obrazovanja.\n- Mi u Ministarstvu i Vladi RS smatramo da ekonomskog napretka nema bez aktivne saradnje akademske i privredne zajednice, jer kao što znate ekonomija modernog doba je upravo bazirana na inovacijama, na istraživanju i upravo na saradnji između ova dva sektora - rekao je on.\nRadoslav Gajanin, rektor Univerziteta u Banjaluci, kaže da je opredijeljen da saradnja akademske i poslovne zajednice dobije obaveznu formu saradnje.\n- Da bi ta praktična znanja bila što bolja i da bi bila u vremenu u kome živimo moramo imati tijesnu saradnju sa predstavnicima privrede, odnosno kompanija koje posluju na teritoriji grada Banjaluke, odnosno RS. U prethodnom periodu smo imali odgovarajuće aktivnosti u tom smislu, ali one nisu bile potpuno obavezne - rekao je Gajanin.\nOn kaže da će novi Zakon o visokom obrazovanju propisati obavezno praktično usavršavanje studenata koji studiraju različite studijske programe, te da će oni na taj način biti u obavezi savladati odgovarajuća praktična znanja u kompanijama. Kako Gajanin kaže, u ranije raspisanim pozivima za obavljanje prakse u kompanijama, na pojedinim studijskim programima se niko nije ni pojavio, pa se nada da će poslije obavezne praktične nastave ta praksa biti daleko veća.\n- Podržavamo tu inicijativu i spremni smo da budemo brzi u usaglašavanju naših studijskih programa i svih akata koji to i regulišu. Na okruglom stolu smo čuli da naši studenti ponesu jako široko teorijsko znanje, ali su deficitarni u praktičnim znanjima. Poslodavci su iznijeli probleme da je studentima koji su završili određene studijske programe potrebno nekoliko mjeseci da se adaptiraju u određenoj kompaniji - kaže Gajanin, koji je pojasnio da se to odnosi i na tehničke, ali i na društvene fakultete jer prakse fali na svim studijskim programima.\n- U posljednje tri godine udio praktične nastave značajno raste i povećan je sa 30 na skoro 50 odsto - rekao je on.\nDodao je da sve potpisnice prilikom ugovaranja praktične nastave moraju imati svoj interes, kao i sami studenti, ali da oni moraju biti svjesni da odlaskom na praksu stiču dodatne kompetencije i postaju konkurentniji na tržištu rada.\nMilan Kulić, rektor na Univerzitetu u Istočnom Sarajevu, kaže da na ovom univerzitetu insistiraju da prilagođavaju svoje nastavne planove i programe evropskim univerzitetima i tržištu rada.\n- Na ovom okruglom stolu smo čuli da nam nedostaju drvoprerađivači na šumarskim fakultetima, te to treba da bude pokazatelj da jedan od dva javna univerziteta u RS licencira ovaj studijski program u narednom periodu - kaže Kulić.\nSastanak su organizovali Ministarstvo za naučnotehnološki razvoj, visoko obrazovanje i informaciono društvo RS i Unija udruženja poslodavaca RS. Na oba javna univerziteta u RS juče je raspisan konkurs za upis studenata na prvi, drugi i treći ciklus studija, a ministar Rajčević je juče pozvao buduće studente da upisuju domaće fakultete.\nsaradnja poslodavaca i akademske zajednice\nsaradnja poslodavaca i studenata\npraksa studenata u privredi


Opozicija pobedila u Banja Luci, Bijeljini i Sarajevu – Vila As\nOpozicija pobedila u Banja Luci, Bijeljini i Sarajevu\nNa lokalnim izborima održanim u Bosni i Hercegovini građani su u nekoliko lokalnih samouprava iznenadili političare. U Banja Luci je na izborima za gradonačelnika pobeda pripala Drašku Stanivukoviću kandidatu koalicije SDS – PDP. U Bjeljini je Ljubiša Petrović (SDS) pobedio Mića Mićića iz SNDSa. U Sarajevu je koalicija “Četvorka” pobedila u četiri opštine. Kandidati ove koalicije Ibrahim Hadžibrajić (Stari grad), Srđan Mandić (Sarajevo-Centar), Hasan Tanović (Novo Sarajevo) i Nermin Muzur (Ilidža) su pobedili kandidate Stranke demokratske akcije.\nPredstavnici najvećih stranaka u BiH SNDS i SDA su po objavljivanju prvih rezultata istakli da su i pored gubitka velikih gradova zabeležili dobar rezultat i da su kandidati ovih partija izabrani u većem broju opština nego na izborima 2016.godine.\nNa izborima u Srebenici pobednik će biti poznat tek kada se prebroje svi glasovi osoba koje su glasale poštom i u odsustvu. U ovom trenutku su oba tabora progasila pobedu kako dosadašnji načelnik opštine Srbrenica Mladen Grujić tako i opozicioni kandidat Alija Tabaković.\nIzbori će se verovatno ponoviti u Travniku gde je pobedu odneo kandidat SDA Mirsad Peco, koji je preminuo na dan izbora od korona virusa.\nZanimljivo je pomenuti da su opozicioni kandidati koji su pobedili u Banja Luci, Bijeljini i Sarajevu uglavnom mladi ljudi, tako da analitičari govore kako u BiH počinje smena generacija.\nPonovo radi Maxi na Zlatiboru


Devojke dižu kredite da bi imale njene usne i jagodice, a ona je OVAKVA ROĐENA: Najlepša žena sveta uhvaćena bez šminke i izgleda OVAKO - Zena.rs\nZvanično najlepša žena sveta uhvaćena bez trunke šminke Foto: Profimedia\nFrancuskinja Tilen Blondo 2007. godine je proglašena najlepšom devojčicom na svetu, a prošle godine se okitila i titulom najlepšeg lica na svetu, za koju se otimaju modne kuće i poznati kozmetički brendovi. Trenutno uživa u toplom Majamiju gde su je paparaci uslikali bez trunke šminke i izgleda apsolutno senzacionalno.\nTilen Blondo bez trunke šminkeFoto: Profimedia\nU skladnom crnom bikiniju koji sjajno pristaje njenoj figuri i godinama, 18-godišnja Tilen Blondo uživala je u luksuznom hotelu u Majamiju kada su je paparaci zatekli na sunčanju kraj bazena. Bez trunke šminke na licu još jednom je pokazala zašto je njena lepota osvojila svet i zašto hiljade devojaka odlaze kod hirurga sa željom da imaju njena usta, jagodice i ostale delove lica.\nTilen je danas napunila 18 godinaFoto: Profimedia\nĆerka poznate francuske televizijske voditeljke Veronike Lobri i fudbalera Patrika Blondoa tako je sa samo 4 godine nosila modne revije, a sa svega 10 snimila je kontroverznu naslovnicu za Vog, koju je javnost osudila da je previše seksualna.\nIza sebe ima mnoge modne kampanje za poznata modna imena poput Žan-Pola Gotjea, Dolče & Gabane, Šanela, Ralfa Lorena, a prošle godine je ponovo ponela titulu najlepše devojke na svetu u tradicionalnom izboru "TC Candlera".\nNa Instagramu je trenutno prati 3 miliona ljudi, pa tako ne sumnjamo da njeno vreme tek dolazi!


Japan preispituje strategiju pregovora o Kurilima - Sputnjik Srbija\nJapan preispituje strategiju pregovora o Kurilima\n07:24 14.02.2019 (osveženo 19:53 18.02.2019) Preuzmite kraći link\nJapan namerava da preispita strategiju kada je reč o pregovorima sa Rusijom po pitanju Kurilskih ostrva, budući da proces sklapanja mirovnog sporazuma, koji ne postoji između te dve zemlje još od Drugog svetskog rata, može potrajati poprilično dugo, pišu japanski mediji pozivajući se na izjave tamošnjih neimenovanih visokih zvaničnika.\nAgencija Džidži prenosi da japanski premijer Šinzo Abe planirao je da postigne okvirni dogovor o mirovnom sporazumu na sastanku sa Vladimirom Putinom krajem juna na forumu G20 u Osaki.\nMeđutim, prema agenciji, sada je japanski političar shvatio da to nije izvodljivo. Do ovog zaključka doveo ga je sastanak od 22. januara sa Putinom, koji nije pokazao nikakav značajan napredak po pitanju mirovnog sporazuma.\nPrema rečima visokog zvaničnika, „u principu je nemoguće da se do nečega dođe za nekoliko meseci pregovora koji se nisu pomerali dugi niz godina“.\nPrema navodima agencije, o promeni strategije govori i Abeova izjava na parlamentarnoj raspravi ove nedelje, kada je rekao da rokove pregovora neće ograničavati na ovu godinu. Takođe se napominje da je Tokio već počeo da sumnja da li premijer može da reši ovo pitanje u okviru svog mandata do septembra 2021. godine.\nU njegovom okruženju već se raspravlja o tome da je „potrebno razmisliti kako da se ovo pitanje prenese sledećoj administraciji ukoliko se pregovori otegnu“, saopštava Džidži.\nStučnjaci se slažu da se situacija može rešiti samo dok je Abe na mestu premijera.\nOsim toga, uzima se u obzir i činjenica da se u Rusiji pojačalo raspoloženje protiv predaje ostrva.\n© Sputnik / Andrej Šapran\nmirovni sporazum Rusije i Japana, Japan


► Argentina predala Izraelu hiljade dokumenata iz Drugog svetskog rata\nPredsednik Argentine Maurisio Makri predao je danas digitalne verzije dokumenata, koje uključuju više od 140.000 tajnih dosijea i fotografija od 1939. do 1950. godine. U digitalini format su dokumenta prebačena u Argentini i u Memorijalnom muzeju holokausta u Vašingtonu.\nArgentina je bila neutralna za vreme Drugog svetskog rata, ali je kasnije postala utočište za nacističke zločince.\nNetanjahu je u ponedeljak doputovao u Buenos Ajres kao prvi izraelski lider u poseti od stvaranja jevrejske države 1948. godine.\nOn će posetiti i Kolumbiju i Meksiko pre odlaska u Njujork, gde će 26. septembra govoriti na zasedanju Generalne skupštine UN.


Tu je primao novinare, između ostalih mladog Predraga Milojevića iz “Politike” i Stanislava Vinavera, docnije poznatog književnika, koji je radio za “Vreme”, a pesnika je u tekstu oslovljavao sa “Majstore”.\nI onda se desio pravi skandal: “Čim se Tagore pojavio za katedrom”, izveštava “Vreme”, “nastao je oduševljen pljesak, ali se začulo i nekoliko zvižduka s galerije. Nekoliko dečaka je zviždalo Tagori, i prekidalo mu govor sa uzvicima ‘Dole Tagore!’, i ‘Živeo Gandi!’ U isto vreme poleteli su s galerije i letci u kojima se na engleskom i srpskom, pod potpisom Ljubomira Micića i Branka Ve Poljanskog, Tagore naziva najgorim imenima i saopštava mu se da je srpsko gostoljublje laž.”\nOvu akciju, očigledno, priredili su pripadnici avangardnog umetničkog pokreta okupljeni oko časopisa “Zenit”.\nPosle predavanja, studentkinje obučene u narodnu nošnju predale su pesniku velike bukete cveća i okitile mu glavu lovorovim vencem.\nOvacije pesniku bile su beskrajne, a kada je izašao na ulicu, gomila omladine okružila je sa svih strana njegov automobil i klicanjem ga pozdravila i ispratila sve do hotela.


Tanjug | 19. 06. 2017 - 20:38h\nIpak, ako je verovati hrvatskom Večernjem listu, Pejčinović Burić bila je angažovana kao savetnica Vlade Srbije, u svojstvu stručnjaka za evropske intergracije. Mimo toga, njena službena biografija obeležena je nizom, mahom ekspertskih, poslova i angažmana. Na funkciju ministra dolazi sa mesta državnog sekretara.\nPejčinovićeva (1963) je rođena u Mostaru, diplomirala je 1985. na Ekonomskom fakultetu u Zagrebu, a osam godina posle magistrirala je evropske nauke, nakon postdiplomskih studija na fakultetima u Brižu i Varšavi.\nU hrvatsku diplomatju ulazi 2000. imenovanjem za pomoćnicu ministra u Ministarstvu evropskih integracija, koje su tada vodili prvo Ivan Jakovčić, pa Neven Mimica.\nGodine 2005. postala je državna sekretarka u Ministarstvu spoljnih i evropskih poslova, koje je tada vodi Kolinda Grabar-Kitarović, gde se zadržava do 2008.\nVesna Pusić, koja je u to vreme bila i predsednica Hrvatske narodne stranke (HNS), sada članice vladajuće koalicije, kao ministarka spoljnih poslova bila je veoma naklonjena dobrim odnosima sa Srbijom.\nOna je znala da kaže da u odnosima Hrvatske i Srbije "ne teku uvek med i mleko", ali da i jedna i druga zemlja znaju da su komunikacija i pronalaženje zajednickog rešenja u obostranom interesu.\n"Dosta smo se svađali oko razlicitih stvari, oko nekih možda opravdano, nekih možda neopravdano i preterano. Ali, ja smatram naše odnose dobrima i mislim da u tom pravcu treba da idemo", rekla je svojevremeno Pusićeva.\nOd januara do oktobra 2016. ministar spoljnih i evropskih poslova je bio HDZ-ovac Miro Kovač, koji nije propuštao priliku da u svojim izjavama iznese optužbe na račun Srbije i pretnje povodom njenog ulaska u Evropsku uniju.\nKovač je u Srbiji zapamćen kao ministar u vladi američkog biznismena Tihomira Orešovića koji je najpre ulazak Srbije u EU uslovljavao ukidanjem zakona o nadležnosti za procesuiranje ratnih zločina za područje cele bivše Jugoslavije, da bi potom značajno pooštrio retoriku, rekavši da Srbija "zbog svog ponašanja nikada neće postati članica EU".\nKovač je nesumnjivo, a o tome su pisali i strani mediji, za kratko vreme svog ministrovanja doprineo pogoršanju odnosa Hrvatske i Srbije do te mere da su ga, pojedini mediji nazvali "podstrekivačem".\nSa dolaskom Plenkovića na premijersku poziciju, šef hrvatske diplomatije postaje njegov kolega iz Evropskog parlamenta Davor Ivo Štir, koji se nije mnogo mešao u odnose Hrvatske i Srbije, a kada bi ponekad bio pitan - on bi diplomatski odgovorio da je hrvatski cilj stabilizovati prilike na jugoistoku Evrope".\nŠtir je tada posebno pohvalio susret Plenkovića sa tadašnjim srpskim premojerom Aleksandrom Vučićem na Međunarodnom ekonomskom forumu u Davosu, rekavši da je to upravo bila prilika za dijalog.\nHrvatska ministarka: Sa Srbijom imamo dosta…\nNova hrvatska ministarka spoljnih i evropskih poslova Marija Pejčinović Burić izjavila je večeras u Dnevniku HRT-a da će hrvatska vlada zadržati kontinuitet u…\nMarija Pejčinović Burić preuzela dužnost…\nMarija Pejčinović Burić danas je u Ministarstvu spoljnih i evropskih poslova preuzela dužnost potpredsednice vlade i ministarke spoljnih i evropskih poslova od…\nPejčinović Burić: Bezbednosna situacija u…\nPotpredsednica Hrvatske i ministarka spoljnih poslova te zemlje Marija Pejčinović Burić rekla je da je zaključak konferencije u Minhenu da je bezbednosna…\nBESRAMNE OPTUŽBE IZ HRVATSKE Pejčinović:…\nHrvatska ministarska spoljnih i evropskih poslova Marija Pejčinović Burić izjavila je danas da je laž da je Hrvatska bila konsultovana u vezi sa postavkom…\nPRONAĐEN SUMNJIVI PAKET Železnička stanica u centru Belina evakuisana, pa ustanovljeno da nema opasnosti\nPovezane teme: Marija Pejčinović Burić , Hrvatska , Diplomatija , Ministar spoljnih poslova , Biografija


RASIM LJAJIĆ: Formalno pravno Srbija treba da Šešelja izruči Hagu - Kurir\nPolitičko pitanje Političko pitanje RASIM LJAJIĆ: Formalno pravno Srbija treba da Šešelja izruči Hagu Politika\n18:36, 16.02.2016. 12\nNa pitanje kakve je Vlada Srbije dala garancije, on je istakao da Tribunal nije tražio garancije, niti je Šešelje hteo da dobije garancije Vlade Srbije. "Nikada Šešelj nije hteo da traži garancije. Mi smo dobili pismo Tribunala i u odgovoru smo vrlo jasno istakli da ćemo dati garancije ukoliko se Šešelj sa njima slaže i prihvata uslove koji su važili za sve optužene do tada", rekao je Ljajić. Ocenjujući da je napravljen presedan u tom slučaju, Ljajić je naveo i da je Šešelj u pravu kada kaže da je izbačen iz Haškog tribunala.\nPREŠEVO - Ministar za rad, zapošljavanje, boračka i socijalna pitanja, Aleksandar Vulin, izjavio je danas u Preševu da ne razume zašto Haški tribunal baš sada traži izručenje Vojislava Šešelja. "Ja govorim kao ministar, ali to nije stav Vlade Srbije već moj lični stav. Ne razumem zašto to mora da se radi usred izborne kampanje, ne razumem zašto bi Hag pokušavao na ovaj način da učestvuje u srpskoj unutrašnjoj politici, što sigurno nije deo njegovog mandata", rekao je Vulin.


SERDA u 2010. godini planira realizaciju 32 projekta - Akta.ba\nSERDA u 2010. godini planira realizaciju 32 projekta\n30.12.2009. 11:42 / Izvor: Fena\nSarajevska regionalna razvojna agencija SERDA u narednoj godini planira realizaciju 32 projekta koji su usmjereni na razvoj ekonomskih aktivnosti, stvaranje poticajnog poslovnog okvira, razvoj ljudskih resursa i jačanje konkurentnosti regije.\nTi projekti, kako ističu iz SERDA-e, obuhvataju program podrške projektima prekogranične saradnje, uspostavljanje mreže između SERDA-e i nevladinih organizacija (NVO) u okvirima aktivnosti ekonomskog razvoja u sarajevskoj makroregiji, podrška inovacijama u tekstilnoj industriji i jačanje mreže tekstilnih proizvođača i projekt jačanja kapaciteta za održivi lokalni i ruralni razvoj na zapadnom Balkanu kroz primjenu LEADER iskustava.\nTakođer, planirana je i realizacija projekta: "Izrada osnovnih dokumenata za realizaciju projekta tramvajska trasa na relaciji Ilidža – Hrasnica – Vojkovići – Dobrinja – Nedžarići", "Uspostavljanje regionalne sanitarne deponije za područje općina Visoko, Vareš, Olovo, Breza, Kreševo, Fojnica i Kiseljak", "Izgradnja postrojenja za iskorišćenje energije iz otpada za 2010. godinu".\nTokom 2009. rađeno je na implementaciji 55 projekata, a jedan od njih je priprema općina za upravljanje evropskim fondovima po metodologiji LEADER.\nSERDA je, u saradnji sa Španskom agencijom za medunarodnu saradnju- AECID i Asocijacijom eksperata za lokalni razvoj- APRODEL, okončala obuku općinskih službenika za upravljanje evropskim fondovima primjenom metodologije LEADER.\nRealizacija projekta “Čista rijeka Miljacka“, nastavlja se i u 2010. i to je jedan je od najznačajnijih projekata koji SERDA realizuje zajedno s Ministarstvom prostornog uređenja i zaštite okoliša KS-a, Ministarstvom privrede KS-a, Gradom Sarajevo, Gradom Istočno Sarajevo, Općinom Pale, te općinama Stari Grad, Centar, Novo Sarajevo, Novi Grad, Ilidža, Hadžići i Trnovo FBiH.\nOsnovni cilj projekta je očuvanje i poboljšanje kvaliteta vode, zaštite vodenog resursa i ekosistema Miljacke.\nProjektom je predviđena i promocija turističkih lokaliteta uz Miljacku.


Snižen kreditni rejting Srbije | EurActiv Srbija\nObjavljeno : 17.01.2014.\t Tweet\nAmerička agencija za ocenu kreditnog rejtinga Fič (Fitch Ratings) snizila je kreditni rejting Srbije na B plus (B+) sa stabilnim izgledima. Pogoršanje stanja javnih finansija, očekivani rast javnog duga na 70% do 2015, ali i spor privredni oporavak neki su od razloga za snižavanje rejtinga u kategoriju povećanog rizika, u kojem plaćanje obaveza zavisi od povoljnih ekonomskih uslova. Fič se osvrnuo i na nedovoljan kredibilitet vlade koja kasni sa najavljenim reformama, kao i na moguće izbore koji bi dodatno usporili reforme.\nRejting Srbije do sada je bio dva B minus (BB-) sa negativnim izgledima.\nKao ključne razloge za snižavanje rejtinga Srbije na B plus, Fič rejtings je naveo pogoršanje javnih finansija. Limit za deficit je 2012. i 2013. godine premašen pre svega zbog restrukturiranja državnih preduzeća i dokapitalizacije državnih banaka. Pored toga, Fič očekuje rast konsolidovanog defiicita u 2014. i to 4. godiun za redom na 7,1%.\n"Dinamika duga je nastavila da se pogoršava zbog probijanja deficita i slabog rasta. Fič očekuje da će javni dug 2015. dostići 70% sa sadašnjih 63%", navodi se u saopštenju.\nIstiče se i da ekonomski izgledi Srbije i dalje relativno slabi sa očekivanim rastom nešto ispod 2% u naredne dve godine. U 2013. ostvaren je rast od 2,3%, ali je uticaj na javne prihode bio ograničenj zbog smanjenja domaće potrošenje. Naime, privredni rast je rezultat dobre poljoprivredne godine i izvoza automobila, a to ne donosi velike poreske prihode.\nU saopštenju Fiča ukazuje se da je politički kredibilitet narušen odlaganjem fiskalne konsolidacije i slabim rezultatima u strukturnim reformama. Ističe se da je u toku plan restrukturiranja državnih preduzeća, koja dobijaju subvencije, ali da su rezultati još neizvesni.\n"Fič primećuje da vlada tek treba da pokaže političku volju za primenu nepopularnih strukturnih reformi, mada bi prevremeni izbori mogli vladi da daju neophodan legitimitet", navodi se u saopštenju.\nKao pozitivne strane, agencija navodi, započinjanje pregovora sa Evropskom unijom, smanjenje deficita tekućeg računa platnog bilansa i povećanje deviznih rezervi i početak pregovora sa MMF-om koji je planiran za februar ove godine.\nMinistarstvo finansija Srbije je povodom snižavanja rejtinga izdalo saopštenje u kojem je navelo da prepoznaje potrebu za kontinuitetom u stabilizaciji javnih finansija i makroekonomskog okruženja, što se, kako se ističe, postiže nastavkom rada na sprovođenju strukturnih reformi čime bi se stvorile zdrave osnove za rast srpske privrede.\nKako se ističe, prvi koraci u tom smeru su već načinjeni sa većim nego očekivanim privrednim rastom u 2014. godini, istorijski niskom stopom inflacijom za 2013. godinu, povećanjem izvoza koje je dovelo do smanjenja deficita tekućeg računa platnog bilansa.\nTroškovi finansiranja države su u poslednjem kvartalu 2013. na domaćem finansijskom tržištu dostigli istorijski minimum sa tendencijom daljeg smanjenja, navodi se u saopštenju. Ministarstvo finansija ističe da će nastaviti da insistira na doslednom sprovođenju i razradi paketa mera kako bi se u narednim godinama u potpunosti implementirao plan za smanjenje fiskalnog deficita i dugoročno stabilizovanje učešća javnog duga u BDP i osigurao privredni rast Srbije.\n: EU izgubila rejting trostruko A\n: D&B snizio kreditni rejting Srbije\n: S&P snizio kreditni rejting Srbije


- Opredelili smo se za intimniji prostor jer je Georgiju velika operska diva i njen nastup je praznik muzike. Treba nam akustična sala za takav doživljaj. Mnogi vrhunski muzičari su hvalili akustiku Kolarca i zato smo se odlučili da glamur Sava centra zamenimo idealnim uslovima za koncert operske zvezde - kazao je Suđić i dodao da svi koji su kupili karte za nastup Anđele Georgiju u Sava centru mogu da ih zamene na biletarnici Kolarca.\nGradski sekretar za kulturu Ivan Karl napomenuo je da je ideja kreativnog dela organizacije Bemusa da klasičnu muziku približi mlađim generacijama koje muziku slušaju s modernih uređaja.\n- Naša namera je da regrutujemo publiku na duge staze kako bi Bemus i u budućnosti imao veoma obrazovanu publiku. Pred nama je Bemus koji je po programu bolji od prošlogodišnjeg, a nadam se da će biti slabiji od narednog - izjavio je Karl.\nČarls Kastronovo peva uloge prvog tenorskog faha na najvećim svetskim operskim scenama i festivalima, medju kojima su Metropoliten opera, Kovent garden, Bavarska državna opera, Bečka državna opera, Pariska opera, festivali u Salcburgu, Eks-an-Provansu i Verbijeu.\nNekadašnje čudo od deteta i najmladji student u istoriji Šangajskog konzervatorijuma, a danas jedan od vodećih kineskih virtuoza mlađe generacije, pijanista Niu Niu, takođe će se predstaviti beogradskoj publici.\nOTKAZANO OTVARANJE BEMUSA Festival ipak neće početi 1. novembra


ETCC 2017, Hungaroring – Ipak bodovi za Lalušića i Pešovića | Moj Svet Brzine - Djordje Djenic\nNaslovna » Auto sport » ETCC 2017, Hungaroring – Ipak bodovi za Lalušića i Pešovića\nETCC 2017, Hungaroring – Ipak bodovi za Lalušića i Pešovića\nPosle veoma loših kvalifikacija, uz pomoć sreće i kazni za neke druge vozače, predstavnici Srbije na Hungaroringu, MLADEN LALUŠIĆ i RUDI PEŠOVIĆ, mogu biti zadovoljni konačnim ishodima obe ETCC trke.\nU prvoj trci je MLADEN LALUŠIĆ bio OSMI a u drugoj čak PETI. RUDI PEŠOVIĆ je i pored slabije vožnje u prvoj trci, kada je bio 12., uspeo u drugoj trci da se domogne SEDME pozicije i prvih bodova.\nMakedonac IGOR IDJE STEFANOVSKI je vozio odlično, ali je zaradio i kaznu zbog ranijeg starta. U prvoj trci je bio ČETVRTI a drugoj tek OSMI, iako je na osnovu prikazanog mogao da stigne i do podijuma.Ipak ove rezultate valja prihvati sa rezervom jer se očekuju još neka kažnjavanja pa možda i promene u poretku.


Fondacija Đokovića: Za vrtiće u Srbiji 30 miliona dinara - Izazov\nFondacija Đokovića: Za vrtiće u Srbiji 30 miliona dinara\nRadio-televizija Srbije 14. januara 2020. 18:24\nFondacija "Novak Đoković" navodi da je uspešno realizovala još jednu donatorsku kampanju "Sezona darivanja" tokom koje je prikupljeno više od 140.000 dolara za izgradnju i opremanje vrtića u Srbiji, čime je premašen prvobitan cilj akcije za preko 40.000 dolara.\n"Zahvaljujući vašim donacijama premašili smo cilj i ove Sezone darivanja i došli do neverovatne cifre od 140 hiljada dolara koja će nam omogućiti da otvorimo nova predškolska mesta i programe za decu u Srbiji. Ponosan sam i srce mi je puno kada zajedno igramo za isti cilj, zato smo Jelena i ja i ove godine odlučili da dupliramo vaše donacije, jer samo udruženi u činjenju dobrih i plemenitih dela možemo vratiti osmeh i nadu u bolje sutra našim mališanima", rekao je Đoković.\n"Hvala vam na ovakvom pobedonosnom početku 2020. godine, jer ako se po jutru dan poznaje, ovo će biti jedna fantastična godina", rekao je Novak Đoković.\nKrajem septembra 2019.otvoren 44. vrtić\nGlobalna direktorka i koosnivač Fondacije Jelena Đoković je izjavila da zahvaljujući svim donatorima i radu Fondacije danas više od 22 hiljade dece ima bolje i zdravije okruženje u kojem odrastaju.\n"Ove godine u okviru donatorske kampanje imali smo za cilj da sakupimo sredstva pomoću kojih bi obezbedili da 200 dece dobije pristup predškolskom obrazovanju. Zahvaljujući vašoj nesebičnoj podršci, taj cilj je premašen i hvala vam na tome. Hvala vam što nam iz godine u godinu pomažete da sve veći broj dece u Srbiji dobije priliku da učestvuje u programima predškolskog obrazovanja", poručila je Jelena Đoković.\nU postupku je i otvaranje vrtića u Inđiji i, kako je rekla, "nećemo stati na ovome. Naš cilj je da menjamo dečje živote u našoj zemlji".


Neto dobit dodaće akumuliranoj iz prethodnih godina | Kodex.ME\nNa sjednici Skupštine CGES-a\nAkcionari Crnogorskog elektroprenosnog sistema (CGES) su na sjednici Skupštine odlučili da se prošlogodišnja neto dobit od 4,2 miliona eura doda neraspoređenoj, odnosno akumuliranoj iz prethodnih godina.\n25. 06. 2019 - 14:28 Autor: Kodex\nAkcionari su na danas održanoj redovnoj sjednici jednoglasno usvojili izvještaj o poslovanju CGES-a za prošlu godinu i finansijske iskaze sa izvještajem nezavisnog revizora.\n"Za revizora CGES-a za ovu godinu izabran je PricewaterhouseCoopers", saopšteno je iz CGES-a, prenosi agencija MINA.\nZa članove Odbora direktora CGES-a izabrani su predstavnici države, Vesna Bracanović, Tamara Ivković, Zoran Miljanić, kome su obnovljeni mandati i Kemal Omerović, novi član u Odboru direktora.\nTerna je takođe imenovala dva predstavnika, Đovanija Kerkiarinia i Karla Krea, dosadašnje članove Odbora direktora CGES-a, dok će Elektromrežu Srbije i u ovom sazivu predstavljati Jelena Matejić.\nIstog dana u Podgorici, održana je konstitutivna sjednica Odbora direktora CGES-a. Bracanović je reizabrana na funkciju predsjednice Odbora direktora CGES-a, dok je zamjenik predsjednika tog tijela Kerkiarini.


"POZITIVAN RAZVOJ SLEDEĆE GODINE" Pandemija košta Austriju 54 milijarde evra\nFiskalni savet Austrije izračunao je da će se posledice korona krize odraziti na budžet u ovoj i idućoj godini, a prema tim procenama samo ove godine pandemija će koštati 34,6 milijardi evra, a 2021. godine još 19,2 milijardi evra.\nProcena Fiskalnog saveta zasniva se na pretpostavci da će doći do pozitivnog razvoja iduće godine.\nOpterećenje od 53,8 milijardi eura po budžet za ove dve godine obuhvata troškove podsticajnih mjera, kao i posledica privrednog pada.\nPredsednik Fiskalnog saveza Martin Koher rekao je da je mišljenja da bi "zaključavanje" kao što je bilo na proleće trebalo da se izbegne.\nIstovremeno je upozorio i da rastući broj novozaraženih ima negativan uticaj na ekonomske aktivnosti.\nPrema Fiskalnom savetu posledice pandemije će se osećati do 2024. godine.\nKOMŠIJE U PROBLEMU Svetska banka: Pandemija narušava egzistenciju, pustoši ekonomiju\nSAD upozoravaju na KRAH DOLARA sledeće godine\nREKORDAN RAST PRIVREDE EVROZONE Nadoknadili minus sa početka pandemije\nEvrozona i Evropska unija zabeležile su u trećem kvartalu 2020. najsnažniji ekonomski rast od 1995. godine, od kada se vodi ova statistička evidencija, neutrališući pad bruto domaćeg proizvoda iz drugog tromesečja uzrokovan merama zatvaranja zbog pandemije korona virusa.


Brezovica – Šara « Turistička organizacija Srbije\nPočetna » Destinacije » Planinski centri » Brezovica – Šara\nNacionalni park „Šar–planina„ prostire se na severnim padinama Šare. Predstavlja najveći centar biodiverziteta na Balkanu. Za oko 20 endemičnih vrsta ili prirodnih retkosti Šara predstavlja jedino stanište na svetu.\nNa severozapadnoj strani Šare nalazi se Brezovica, poznati skijaški centar. Udaljena je 12 km od istoimenog mesta u opštini Štrpce. Klimatski uslovi, dužina trajanja snežnog pokrivača od novembra do maja, kao i dužina, pogodni nagib i visinske razlike pojedinih staza, svrstavaju je među najpoznatije centre alpskog skijanja u Srbiji. Skijališta se nalaze na nadmorskoj visini od 2500 m i obuhvataju 11 žičara kapaciteta 10.000 smučara na sat. Staze su uređene za sve alpske discipline, a njihova prosečna dužina je oko 3000 m.


Zašto se smrzavamo - Dosta je bilo\nGrađani prestonice su se danima smrzavali. Grejanje, uz to što nije radilo, iz njega cure i pare. Zašto? Zato što krajem septembra i početkom oktobra nisu izvršene hladne i tople probe na svim delovima sistema JPK Beogradskih elektrana (BE). Zašto to nije urađeno? Mreža nije bila spremna jer se skoro ništa nije radilo na investicionom održavanju.\nNovac od dobiti Beogradskih elektrana, 4,33 milijarde dinara, umesto da se iskoristi za održavanje mreže, prebačen je u budžet Grada. To je uobičajeni način peglanja budžetskog deficita na račun usluga koje građani plaćaju i kvaliteta rada javnih preduzeća. Nisu potrošene ni pare od naknade za korišćenje mreže od 1,4 mlrd dinara koje je trebalo prebaciti u poseban fantomski fond za izgradnju i investiciono održavanje mreže za distribuciju toplotne energije.\nZato se Beograđani mrznu, razboljevaju, troše novac na dogrevanje stanova, iako cele godine plaćaju grejanje.\nProbe je trebalo da slede odmah po punjenu mreže na grejnim područjima gde je bilo redovnog održavanja ili dogradnje mreže, ali se kasnilo. Ako se zna da jedan dan grejanja, pri normalnim zimskim temperaturama košta do jedan milion evra, jasno je koliko se uštedelo za desetak hladnih dana, ili sklonilo novca sa strane.\nDosta je bilo je tokom 2017. godine ukazivao na očigledne probleme u realizaciji energetske politike grada Beograda, kada se spekulisalo o mogućoj zloupotrebi kod formiranja energetskog holdinga, gde bi upravljanje energetikom grada Beograda odnosno energetskim resursima bilo zasnivano na partnerskim odnosima (JPP) sa privatnim investitorima. I to tako što bi se kroz realizaciju projekata izvlačio profit za ćerke firme i njihove klijente.\nGrad Beograd je pokušavao da za potrebe moćnih interesnih grupa tj. ”svoje klijente” formira beogradski energetski holding i Fond za energetsku efikasnost grada Beograda u 2017. Reč je o privatnim kompanijima povezanih sa vladajućom strukturom koje bi preko javno privatnog partnerstva trebalo da dobiju poslove održavanja mreže.\nPočev od 1. januara 2018. godine Grad pokušava da osnuje i Fond za komunalnu infrastrukturu za izgradnju i investiciono održavanje mreže za distribuciju toplotne energije grada Beograda.\nZakonom o javnoj svojini je propisano da dobra od opšteg interesa mogu biti isključivo u javnoj svojini, a da mreže predstavljaju dobro od opšteg interesa.\nZakonom o komunalnim delatnostima propisano je da se građenje objekata komunalne infrastrukture finansira iz: prihoda od davanja u zakup, odnosno na korišćenje komunalne infrastrukture i drugih sredstava za obavljanje komunalne delatnosti u javnoj svojini.\nFond se puni iz gradske kase, osniva se na neodređeno vreme, ali se korišćenje sredstava planira na godišnjem nivou i to u skladu sa Programom korišćenja sredstava Fonda za tekuću budžetsku godinu, koji donosi gradonačelnik grada Beograda, a na osnovu Plana investicija i investicionog održavanja, a koji donosi nadležni Sekretarijat.\nPlanirano je da se sredstva Fonda za komunalnu infrastrukturu za izgradnju i investiciono održavanje mreže za distribuciju toplotne energije grada Beograda obezbede iz prihoda (naknade) za davanje na korišćenje mreže za distribuciju toplotne energije grada Beograda, koja ne može biti niža od iznosa amortizacije za sredstva koja su predmet naknade i drugih sredstava u skladu sa Zakonom.\nMeđutim, iznos od 1.440.000.000,00 dinara kao naknada za godišnje korišćenje mreže do danas nije uplaćena u Fond za komunalnu infrastrukturu za izgradnju i investiciono održavanje mreže za distribuciju toplotne energije. Na jednoj od telefonskih sednica Nadzornog odbora BE doneta je odluka da bi iznos od 4.326.197.834,75 dinara, što je 85% neto dobiti preduzeća JKP Beogradske elektrane za 2017. godinu, bi trebalo da uplatiu budžet Grada Beograda.\nDa bi se prikrila suština Odluke o formiranju fantomskog fonda, namerno se nije napravila razlika između vlasništva nad infrastrukturom i distribucijom toplotne energije, a što su dve potpuno odvojene stvari. Očigledno je da su sve ove i slične odluke u JKP Beogradske elektrane proizvod loše poslovne politike u višedecenijskom kontinuitetu.\nNedavno je izabran novi generalni direktor u JKP Beogradske elktrane ili ”iznenada smenjen stari” a neki od razloga su i ove kvazi aktivnosti koje su doprinele da danas građani Beograda nemaju grejanje.\nStiče se utisak da niko u JKP Beogradske elktrane ne brine ili nije vodio računa ove 2018. godine ali ni mnogih prethodnih godina, da se maksimalno iskoriste kratak raspoloživi period za građevinske radove na zameni toplovoda, odnosno o realizaciji aktivnosti na Programu rehabilitacije distributivnog sistema daljinskog grejanja JKP „Beogradske elektrane“ koje bi trebalo da omogući kvalitetnu predstojeću grejnu sezonu građana Beograda.\nNije problem u tome da privatni partneri zarade, uostalom motivi za javno-privatno partnerstvo i jesu zarada. Međutim, dosadašnja praksa u gradu (Savamala) i netransparentan način na koji se ušlo u planiranje energetskog holdinga, Fonda za energetsku efikasnost i ove 2018. godine Fonda za komunalnu infrastrukturu uz manjak regulative i izbegavanje stručnog savetovanja, otvara prostor za nove malverzacije u kojima neće biti nikog da štiti interese grada i građana, već će moguće samo omogućiti bogaćenje ”svojim klijentima” .\nPokret „Dosta je bilo“ zahteva da se u sve postupke osnivanja Fonda za komunalnu infrastrukturu i javno-privatna partnerstva ulazi na potpuno transparentan način i uz potpuno uključivanje stručne javnosti.\nDosta je bilo Beograd\n11. oktobra 2018. u 13:58\nJKP Beogradske elktrane su leglo korupcije a sa ljudima koji urusavaju struku se nece daleko stici.\nVec ove zime ce biti mnogo problema i prekida u isporuci toplotne energije.\nZnaju li zaposleni u JKP Beogradske elktrane da nema te magije koja ce prikriti sav lopovluk koji se godinama desava od radijatora do Obrenovca preko toplodalekovoda.\nNeka se zaposleni u JKP Beogradske elktrane ujedine, okupe vec sutra i oslobode se lopovluka.\nOdlican tekst svaka cast za DJB.\nKad Vesić obeća da će pooštriti legalizaciju ”divlje” gradnje


Sadašnje generacije evropskih lidera dobro shvataju značaj evropske perspektive za ekonomski razvoj i stabilizaciju Balkana, kao što i Srbija razume članstvo u EU kao način temeljne promene i modernizacije društva i države”, rekao je Dačić.\nOn je dodao da nova Strategija proširenja EU, odnosno odredjivanje indikativnog datuma za članstvo za Srbiju i Crnu Goru, kao trenutno najnaprednijih u tom procesu, stvara pozitivan impuls za ubrzanje unutrašnjih reformi”.\nGovoreći o Kosovu Dačič je rekao da je u rešavanju kompleksnog pitanja Kosova i Metohije kroz dijalog Beograda i Prištine, Srbija od početka posvećena postizanju kompromisnog, pravednog i trajnog rešenja, koje će nesumnjivo doprineti stabilnosti i bezbednosti celog regiona i Evrope”.\nCilj naših napora je da se na Kosovu i Metohiji obezbede uslovi za normalan život svih gradjana, bez obzira na nacionalnost”, rekao je.\nDodao je da je Srbiji u tom smislu posebno važna i dragocena podrška” Poljske. Dačić je kazao da je današnja konferencija jedinstveni oblik saradnje i nastavak prethodne, koja je održana pre godinu dana u Varšavi.\nKonferencija čiji je cilj razmena iskustava između predstavnika različitih institucija dve zemlje u procesu pristupnih pregovora sa EU, predstavlja i poseban format kojim je obogaćena saradnja, ali i dobijena posebna odgovornost za stanje u oblasti bilateralnih odnosa“, dodao je. Šef srpske diplomatije ocenio je i da su odnosi Srbije i Poljske sveobuhvatni i dobri i izrazio uverenje da; će se redovan politički dijalog na visokom i najvišem nivou, kao i spremnost za produbljivanje i dalje jačanje saradnje nastaviti.


Vesti online / Slobodno Vreme / Zdravlje / Ženski mozak od alkohola propada tri puta brže\nŠvedski naučnici dokazali su da delovi mozgova žena koje piju trpe oštećenja čak 3 puta brže nego što je to slučaj kod muškaraca.\nAlkohol tri puta brže ubija žene\nZa žene je dovoljno da 4 godine previše piju da bi se oštetilo 50% "serotoninske funkcije" u mozgu dok muškarcima za isto oštećenje treba 12 godina preterivanja u alkoholu, zaključio je tim švedskih naučnika predvođenih Katarinom Berglund.\nSerotonin je povezan sa razvojem depresije i hronične anksioznosti, ali i reguliše kontrolu nagona te sposobnost da se zaspi ili ostane budan.\nIstraživanje je sprovedeno na grupi od 42 ispitanika od kojih su 14 bile žene koje su priznale zavisnost od alkohola, a 28 osobe koje nisu bile zavisne.\nZaključak do koga su naučnici došli i dalje je bez valjanog objašnjenja. Na njima je da podtobnije istraže povezanost smanjenja funkcije serotonina i alkohola, prenosi "Local".\nZANIMLJIVOSTI Dokazano je: Ne postoje "muški" i "ženski" mozak\nDRUŠTVO Sve je više žena alkoholičara


Finansijski tokovi ekipe Velje Nevolje pod lupom tužilaštva\nHronika Autor:Tanjug25. feb. 202117:07\nTužilaštvo za organizovani kriminal potvrdilo je danas Tanjugu da paralelno sa istragom protiv organizovane kriminalne grupe Veljka Belivuka i Marka Miljkovića, vodi i predistražni postupak u kome se ispituju finansijski tokovi kriminalnih aktivnosti ove grupe.\nU izjavi za Taniug, predsednik Udruženja sudija i tužilaca Srbije Nenad Stefanović objašnjava da je reč o fazi pre formalnog pokretanja finansijske istrage u kojoj se prikupljaju neophodni podaci.\n„Po nalogu Tužilaštva za organizovani kriminal za prikupljanje obaveštenja, Jedinica za finansijske israge Ministarstva unutrašnjih poslova obavlja informativne razgovore sa osobama za koje se veruje da poseduju informacije koje bi koristile ispitivanju finansijskih tokova kriminalnih poslova okrivljenih“, precizirao je Stefanović.\nAca Bosanac ispitan o finansijskim tokovima Velje Nevolje\nKokeza preporučivao Velju Nevolju kao obezbeđenje\nU okviru ovog postupka, kako je dodao, pomenuta Jedinica MUP-a obavlja i druge neophodne radnje, sastavlja izveštaj i podnosi ga tužiocu koji finansijsku istragu pokreće protiv vlasnika imovine kada postoje osnovi sumnje da poseduje znatnu imovinu proisteklu iz krivičnog dela.\nPrema do sada objavljenim informacijama u okviru ovog predistražnog postupka ispitan je beogradski ugostitelj Aleksandar Kajmaković poznat i kao Aca Bosanac, koji drži brojne restorane i klubove u Beogradu.\nOčekuje se ispitivanje i drugih osoba iz sveta ugostiteljstva, građevine, ali i fudbala, jer se Belivukova grupa krila iza navijčke grupe „Patizan“.\nPrema Zakonu o oduzimanju imovine proistekle iz krivičnog dela, u finansijskoj istrazi prikupljaju se dokazi o imovini, zakonitim prihodima, načinu i troškovima života okrivljenog, ali i okrivljenog saradnika ili ostavioca, kao i dokazi o imovini koju je nasledio njihov pravni sledbenik, odnosno dokazi o imovini i naknadi za koju je imovina preneta na treće lice.\nStefanović je ukazao da kada postoji verovatnoća da bi kasnije oduzimanje imovine proistekle iz krivičnog dela bilo otežano ili onemogućeno, javni tužilac onda podnosi zahtev za njeno privremeno imovine.\nOkrivljeni ima pravo da u roku od 15 dana sudu dostaviti odgovor na zahtev tužioca uz dokaze o načinu sticanja imovine.\nU zavisnosti od faze postupka o zahtevu odlučuje sudija za prethodni postupak u fazi tužilačke istrage, odnosno predsednik suskog veća pred kojim se održava glavni pretres.\n„Ako postoji verovatnoća da će vlasnik raspolagati imovinom proisteklom iz krivičnog dela pre nego što sud odluči o zahtevu za privremeno oduzimanje, u tom slučaju javni tužilac donosi naredbu o zabrani raspolaganja imovinom i o privremenom oduzimanju pokretne imovine“, naglasio je Stefanović.\n„Plan je bio da Belivuk pogine u Crnoj Gori“\nKraci Belivukove bande vode ka Vladi, Gradu Beogradu i SNS\n25. feb. 2021 34\nIspituje se da li su napadače na Belivuka mučili u pritvoru\nZahtev za trajno oduzimanje imovine proistekle iz krivičnog dela, javni tužilac podnosi u roku od šest meseci od dana dostavljanja pravnosnažne presude kojom je utvrđeno da je učinjeno krivično delo.\nO privremeno oduzetoj imovini bilo da su u pitanju nekretnine, pokretne stvari ili gotov novac, stara se Direkcija za upravljanje oduzetom imovinom ministarstva pravde.\nNajpoznatiji slučajevi trajno oduzete imovine tiču se nekretnina pripadnika zemunskog klana, dok je od Darka Šarića i pripadnika njegove grupe privremeno oduzeto niz nekretnina, stanova, hotela, zemljišta, vozila i pokretnih stvari.\nfinansijeTužilaštvo za organizovani kriminalVelja NevoljaVeljko Belivuk\nVesićev donator sa sedam disciplinskih prijava hoće na čelo advokatske komore


Nova eksplozija u Abhaziji\nIzvor: Radio Televizija Vojvodine, 07.Jul.2008, 19:37\nMOSKVA - Posle noćašnje eksplozije u gradu Gali, blizu administrativne granice Gruzije i Abhazije, u kojoj su poginule četiri a ranjeno šest osoba, pripadnici ruskog kontingenta u Združenim snagama za podršku miru u otcepljenoj gruzijskoj republici Abhaziji povećali su danas stepen borbene gotovosti.\nOni su održali dodatne vežbe obavljanja zadataka uz primenu oružja, saopštio je pomoćnik komandanta kopnene vojske Rusije Igor Konašenkov.\nPripadnici mirovnih >> Pročitaj celu vest na sajtu Radio Televizija Vojvodine << snaga imaju pravo da upotrebe oružje radi samoodbrane, za odbijanje oružanog napada terorističkih i diverzionih grupa i banditskih fomracija i hapšenje njihovih pripadnika, kao i radi zaštite civilnog stanovništva od napada.\n"Te mere preduzete su u vezi sa učestalim provokacijama prema ruskim mirovnjacima, koji stvaraju direktnu pretnju njihovom životu i zdravlju", rekao je on. Na administrativnoj granici izuzetno je povećana napetost posle treće zaredom eksplozije za poslednjih nepunih 10 dana.\nU Suhumiju i crnomorskom letovalištu Gagra 29. i 30. juna su odjeknule eksplozije u kojima je povređeno 12 osoba. Abhazija za te eksplozije optužuje gruzijske specijalne službe.\nŠamba (Abhazija): Gruzijska vlast agresivna\nAbhaski ministar inostranih poslova Sergej Šamba izjavio je da su besmisleni bilo kakvi kontakti sa zvaničnim Tbilisijem, sve dok je na vlasti "agresivno" rukovodstvo. Nikakvi pregovori ne vode se još od 2006, a posle najnovijih događaja situacija je još pogoršana, rekao je on.\nS druge strane, u Tbilisiju su abhaske vlasti optužene da nameravaju da napadnu gornje delove Kodorskog klanca (oko 15 odsto abhaske teritorije koju kontrolišu gruzijske vlasti) 11. i 12. avgusta uz podršku Rusije.\nUtiašvili (Gruzija): Nismo umešani u poslednju eksploziju\nPredstavnik gruzijskog Ministarstva unutrašnjih poslova Šota Utiašvili nazvao je "apsurdnim i apsolutno neosnovanim" tvrdnje Suhumija o umešanosti Gruzije u najnoviju eksploziju.\n"Gruzijska strana nema nikakve veze sa incidentom 6. jula u gradu Gali, kao ni sa drugim događajima u gradovima i rejonima Abhaskog regiona", rekao je on.\nGruzijski mediji, istovremeno, izveštavaju da u centru grada Gali, u istoimenoj oblasti koja se graniči sa rejonom Zugdidi na teritoriji pod kontrolom Gruzije, uvedena teška tehnika a da zgrade čuvaju ruski vojnici, koji "onemogućavaju lokalno gruzijsko stanovništvo da napušta kuće".\nKovaljenko: Potreban je dijalog\nRuski ambasador u Gruziji Vjačeslav Kovaljenko pozvao je, međutim, vlasti Gruzije da što pre sednu za pregovarački sto sa vlastima u Abhaziji i drugoj otcepljenoj autonomiji Južnoj Osetiji.\n"Što pre to urade, to bolje, a Rusija će u okviru svojih mogućnosti doprinositi mirnom rešenju tih problema", rekao je on.\n07.Jul.2008: Radio Televizija Vojvodine


Fudbal: Super liga Srbije 2019/20, 1. kolo - Dan u Beogradu\nNaslovna » Izlasci » Sport » Fudbal: Super liga Srbije 2019/20, 1. kolo\nFudbal: Super liga Srbije 2019/20, 1. kolo\nAh Neša 17. juli 2019. Sport Postavite komentar\nOd 19. do 21. jula 2019. na programu je prvo kolo fudbalske Super lige Srbije i početak nove sezone. U Beogradu će se igrati tri meča.\nAktuelni šampion Crvena zvezda posle dvomeča sa Suduvom u kvalifikacijama za Ligu šampiona (0:0, 2:0) igra u prvom kolu protiv Javora.\nI Čukarički posle uspešnog prvog novosezonskog evropskog dvomeča sa Banantsom (3:0, 5:0) igra na svom terenu – protiv Napretka. Mladi tim belo-crnih pod komandom novog trenera Aleksandra Veselinovića želi dobar početak i u domaćem prvenstvu.\nVoždovac na svom stadionu dočekuje ekipu TSC iz Bačke Topole koja će odigrati prvu utakmicu u najjačoj fudbalskoj ligi Srbije.\nVoždovac – TSC… 20.00\nSpartak – Rad… 18.00\nCrvena zvezda – Javor… 20.00\nČukarički – Napredak… 20.00\nMladost – Radnik… 20.00\nVojvodina – Mačva… 20.00\nInđija – Partizan… 18.00\nRadnički – Proleter… 20.00\nTagovifk crvena zvezda fk čukarički fk voždovac fudbal izlasci sport super liga srbije\nPrethodni Bioskopski repertoari (18-24. jul 2019)\nSledeći Kvalifikacije za Ligu šampiona: Crvena zvezda – Helsinki


Ostali sportovi - Veslanje: Važna pobeda Miloša Stanojevića na Internacionalnoj regati “Trofej Beograda 2018”\nNapisano u kategoriji Ostali sportovi, 14 maja, 2018\nNa veslačkoj stazi Ade ciganlije 12. i 13.maja održana je velika internacionalna regata „Trofej Beograda 2018.“ Na regati je učestvovalo preko 600 veslača iz zemlje i inostranstva sa svojim reprezentativnim i klupskim postavama.\nOva regata je generalna proba za Veslački savez Srbije pred Prvi Svetski Kup u veslanju, koji će se održati u Beogradu na Savskom jezeru od 1. do 3.juna ove godine. Za Miloša Stanojevića ovo je bila dobra provera pred nastup na Prvom Svetskom Kupu na istoj stazi gde će Miloš veslati u skifu za lake veslače protiv najboljih lakih skifista sveta.\nDa bi provera bila što ozbiljnija Miloš je na Beogradskoj internacionalnoj regati nastupio u skifu za teške veslače. I pored jače konkurencije rezultat je bio odličan, prvo mesto i zlatna medalja kao i vreme 6 minuta 58 sekundi na stazi od 2.000 metara pokazali su da je Miloš u potpunosti spreman za okršaje na Svetskom Kupu.\n„Zadovoljan sam postignutim rezultatom tim pre što sam na trku otišao direktno sa jakog treninga pošto je sve podređeno pripremama za Svetski kup. U sredu putujem za Pariz na završne pripreme sa trenerom Sedrikom Toublanom iz „ACBB“ veslačkog kluba iz BulonjBjankura sa kojim veslački klub „Tamiš“ ima odličnu saradnju“\n– prokomentarisao je Miloš svoj nastup.\nZapažen nastup na regati ostvarili su mladi veslači Tamiša Lazar Mladenov i Ignjat Radovanović kojima je za koji metar izmakla medalja u disciplini dublskul za juniore.


Rojters: Dok drugi čekaju vakcinu, Srbi mogu da biraju – SveVesti.net\n“Želeo sam Fajzer… jer mi je dete u Nemačkoj… da bih mogao bezbedno da putujem”, rekao je on.\nBritanska novinska agencija navodi i da je predsednik Srbije Aleksandar Vučić danas zatražio od kineskog predsednika Si Ðinpinga još izvesnu količinu vakcina, kao i od predsednika Rusije Vladimira Putina.\nDoktorka Dragana Milošević, koordinatorka hale 3 na Beogardskom sajmu, izjavila je večeras da su tokom dana na Beogradskom sajmu vakcinisane 3.493 osobe – 1.888 kineskom, a 1.605 ruskom i Fajzer-Biontek vakcinom.\nMilošević je za RTS rekla da je veliko interesovanje građana i da je veliki broj zakazanih termina, ali da su uglavnom svi vakcinisani u zakazano vreme.\nOna je rekla da revakcinacija počinje od ponedeljka, 9. februara, i da će svi građani biti obavešteni o terminu i mestu revakcinacije SMS porukom ili mejlom.\nPrevious Merkel i Makron: Svet će biti drugačiji posle korone; Vakcinacija u EU sporija, sigurnija nego u Britaniji\nNext Francuska: Beskućnik ukrao kombi pa usmrtio jednog pešaka, drugog ranio


Povratak u bh. realnost: Komšić ragovao na Dodikovu reakciju na Komšićevu izjavu - Čitaj.ba\nPočetna/Vijesti/BiH/Povratak u bh. realnost: Komšić ragovao na Dodikovu reakciju na Komšićevu izjavu\nPovratak u bh. realnost: Komšić ragovao na Dodikovu reakciju na Komšićevu izjavu\nČlan Predsjedništva Bosne i Hercegovine Željko Komšić reagirao je danas na izjavu člana Predsjedništva BiH Milorada Dodika koji je kazao da Komšić nema potrebe brinuti o Republici Srpskoj te da je bolje da čuva Federaciju BiH i kantone.\n– Iznenađujuće nervozna i neučtiva reakcija iz kabineta člana Predsjedništva BiH iz reda srpskog naroda. Vjerujemo da ona ne održava stav običnih ljudi u manjem bh. entitetu koji svakako bolje od svih znaju u kakvom se lošem položaju nalazi ekonomija tog entiteta – istaknuo je Komšić.\nU saopćenju pristiglom iz Komšićevog kabineta rečeno je da “umjesto da čelni ljudi tog entiteta takav položaj nastoje popraviti, oni u ovom trenutku iskazuju potpuno apsurdnu ljutnju zbog toga što je Komšić kazao kako nam je svima u BiH potrebno više solidarnosti”.\nRanije je iz Dodikovog kabineta rečeno da je Komšić posljednja osoba koja treba pričati da ‘pomaže’ Republici Srpskoj te je pozvan da prestane obmanjivati javnost, a optužen je i da je funkciju koju obavlja zasnovao na prevari naroda kojem pripada.\nTo je poručeno iz Dodikovog kabineta zbog, kako navode, Komšićeve izjave u vezi s raspodjelom sredstava Međunarodnog monetarnog fonda (MMF) da “Republici Srpskoj treba pomoći jer je to dio BiH”.\nU Srbiji se uvodi policijski sat koji će trajati tri i po dana\nUbio suprugu nakon što ga je zamolila da iseli jer je zaražen koronavirusom


Iranska ulica - Borivoj Erdeljan - Dnevni list Danas\nPočetna » Kolumne » Borivoj Erdeljan » Iranska ulica\nTalas protesta širom Irana pre svega zbog osiromašenja građana – ponegde dopunjen političkim parolama protiv najviše vlasti, uključujući i predsednika, pa i nedodirljivog vrhovnog vođe ajatolaha Ali Hamneija ili uloge Teherana u regionalnim sukobima – je osetljiv ispit za Hasana Rohanija.\n3Piše: Borivoj Erdeljan 03. januara 2018. 18.00\nPredsednik nastoji da izazove savlada pozivanjem na „veliku hiruršku intervenciju u ekonomiji kako bi tumor bio savladan“.\nIstraživanje redakcije Bi-Bi-Sija, recimo, nalazi statističku meru po kojoj su iranski građani tokom prošlih deset godina postali siromašniji za petnaest procenata. Jednostavnije računice pokazuju da je nezaposlenost među mladima četrdeset odsto, „dok cene dnevnih životnih potreba neukrotivo skaču, počev od jaja i kokošijeg mesa“. Razumljivo je otud što i predsednik Rohani u svom nabrajanju nedaća, pored ostalog, pominje i „probleme sa vremenom, peščanim olujama, vodom i sličnim nevoljama, koje moramo da rešimo, uz sve druge tegobe – ekonomske, nedostatak transparentnosti i korupciju“.\nKad je 2015. Iran potpisao sporazum o „ograničavanju nuklearnih delatnostI“ i bio oslobođen stege sankcija, očekivanja „ubrzano boljeg života“ su bila velika, ali ostvarenje želja teče usporeno.\nPrema podacima Nacionalne petrolejske kompanije, Iran poseduje enormno bogatstvo od oko 150 milijardi barela nafte i najmanje 33,5 triliona kubnih metara rezervi prirodnog gasa. Posle ukidanja sankcija UN, Iran ipak ne uspeva da proizvede, u okviru Opeka, dozvoljene količine. Zaostala tehnologija i manjak potrebnog gotovog novca za obnovljenu proizvodnju, uz teško pregovaranje sa zainteresovanim partnerima, ponekad i – kako beleži Forbs – „bezbednosnu proveru usklađenosti sa revolucionarnom ideologijom“, otežava i usporava sklapanje poslova.\nDomaći nezadovoljnici i strogi strani ocenjivači, međutim, smatraju da Teheran velike pare troši na vojne rashode, kojima izdašno pomaže izabrane partnere na bliskoistočnom prostoru „umesto da ulaže u sopstveni preko potrebni ekonomski oporavak i napredak“.\nŠiitski Iran svoje „klijente“ nalazi u Iraku, Siriji, Libanu, Gazi, Jemenu ili „pružanjem ruke“ Kataru i preko njih je u sve raspaljenijoj borbi za regionalni uticaj sa sunitskom Saudijskom Arabijom. Zvaničnici u Teheranu već su optužili sunitske ekstremiste i „strane obaveštajne službe“ za raspaljivanje demonstracija u Iranu, pri čemu – sasvim jasno – ciljaju na Rijad.\n„Uz podršku Amerike, saudijski režim pokušava da iskoristi proteste građana i slobodu izražavanja u Iranu za svoje političke interese i izazove haos, što budnost nacije neće dozvoliti“, prenosi Teheran tajms upozorenje Ministarstva spoljnih poslova.\n„Budna nacija neće dozvoliti saudijskom i američkom režimu da iskorišćavaju slobodu izražavanja“, dodaje list.\nNaravno, posebna meta je Donald Tramp. U jednoj od svojih Tviter poslanica američki predsednik je nestrpljivo napisao kako „Iranci konačno stiču pamet da vide da se njihov novac i bogatstvo krade i rasipa na terorizam“.\nPredsednik Hasan Rohani je odmah uzvratio. Mediji su preneli njegove reči: „Ovaj gospodin iz Amerike, koji sada pokušava da saoseća sa našom nacijom, čini se da je zaboravio da je samo pre nekoliko meseci iranski narod nazvao teroristima. Ovaj čovek, koji je od glave do pete naš neprijatelj, nema pravo na simpatije za Irance.“\n„Kao ptice koje kruže nad pustinjski nebom, mnogi protivnici i rivali Irana budnim očima posmatraju proteste na ulicama Teherana i drugih gradova“, piše Gardijan. Londonski komentator dodaje da se „nade da bura može da dovede do pada režima, koje glasno izražavaju SAD i Izrael, pokazuju kao prenagljene“ i zaključuje kako „svako realno ili zamišljeno slabljenje kormila iranske vlade može nagovestiti opasno podizanje regionalnih napetosti“. NJujork tajms nalazi da su mali protesti usmereni na ekonomska pitanja u Iranu normalni, ali „kucanje“ na vrhovnog vođu Ali Hamneija – nije.\nProtesti su svakako nesumnjiv lakmus za Rohanijevu administraciju, a više i domaćih navijača njegovog otvaranja uz stezanje budžetskog kaiša oprezno postavlja pitanje ko sve računa i na kakve dobitke sa „ulice“ na koju su najpre izašli mladi.\nRazrešenje i olakšanje ipak tek predstoji.\n04. januara 2018. u 06.13\nPricajuci sa Irancima i prateci njihove ozbiljne Tviter naloge vidi se da su protesti smesni u odnosu na one iz 2009. posle predsednickih izbora. U Teheranu kom gravitira 10-15 miliona ljudi na protestima je oko 1000 ljudi medjutim zapadni mediji obavestavaju o tome kao da je gradjanski rat poceo i pola zemlje je na nogama a bez ijednog snimka. Sve se svodi na "dopisnike" iz Teherana poput onog laznog Sirijca koji se non stop javlja(o) iz Engleske pod pseudonimom Syrian Human Rights Opservatory (Sirijska opservatorija za ljudska prava). Jedan jedini covek koji cak nije ni na licu mesta. O Bani Alabeed ne bih ni trosio reci…\n04. januara 2018. u 12.55\nU svakom slucaju,to nece biti srpska Godina raspleta…koja traje cetvrt veka…!!!\n04. januara 2018. u 14.57\nIsti scenario koji je viđen u Poljskoj i na Balkanu.


Kada je najbolje vreme za pokretanje biznisa? - Domino Magazin\nNaslovna Život Gradski život Kada je najbolje vreme za pokretanje biznisa?\nKada je najbolje vreme za pokretanje biznisa?\nKada je najbolje vreme za pokretanje biznisa? Ako imate dobru ideju onda je najbolje vreme – sada.\nAli, sa koliko godina imate najveće šanse da zaista uspete, zaradite novac i napravite uspešnu kompaniju.\nE pa nije kao što mislite.\nNovo istraživanje National Bureau of Economic Research je prikupilo podatke o kompanijama, njihovim osnivačima i godinama, prenosi Inc.\nNaučnici su proverili na stotine hiljada novih startup kompanija i otkrili podatke koje baš i nisu očekivali.\nSvi znamo za uspešne korporacije koje su pokrenuli klinci. Steve Jobs je osnovao Apple sa 21 godinom, Bill Gates je osnovao Microsoft sa 20. Tako da većina nas očekuje da su najbolje godine za osnivanje super uspešne firme koja brzo raste – rane dvadesete.\nMladi ljudi su kreativni, puni inovativnih ideja, spremni da rizikuju i samim tim idealni osnivači uspešnog biznisa.\nTo zvuči lepo.Ali, uopšte nije tačno.\nPa, kada je najbolje vreme za pokretanje biznisa?\nIstraživači su ustanovili da su prosečne godine osnivača uspešnog start upa – 42. A kada se posmatraju samo super uspešne kompanije super brzog rasta, taj prosek je još veći. Kod najboljih 1 posto kompanija, prosečne godine osnivača su 43.7. Kada se pogleda samo 0.1 uspešnih, to je 45 godina.\nSuprotno od očekivanja, mladost nije prednost kod osnivanja firme, zaključuju naučnici, piše Inc.\nIpak, postoji jedna situacija kada mladost donosi veće šanse da uspete. A to je kada pokušavate da investitorima prodate ideju i dobijete novac za svoj projekat. Ipak, i tada će najviše uspeha imati oni u tridesetim a ne u dvadesetim.\nMožda vam ovaj podatak nije sasvim logičan. Odnosno, upućeni bi se zapitali kako je moguće da investitori ulažu svoj novac tamo gde imaju manju šansu da će uspeti (sa mlađim osnivačima).\nE pa, stvar je u tome da oni ne koriste statističke podatke o godinama osnivača i šansama za uspeh. Umesto toga, spremni su da poslušaju svoj osećaj i intuiciju. Odnosno, ulažu novac u ljude a ne u posao. To je jedan od razloga zašto devojke i žene osnivači i danas dobijaju samo 2 posto ukupnih investicija.\nDakle, ako ste u ranim četrdesetim, verovatno ste u pravim godinama da počnete posao. Iako ćete morati sami da pronađete novac za početak. Ako to uspete, velika je šansa da ćete uraditi nešto…\nPrethodni članakDva litra na dan su glupost\nSledeći članakPosetite snimanje Igre prestola


"Ne da bi razbili teritorijalni integritet BiH, već da pomognemo Srbima" - BIGportal.ba\n26 Decembra, 2019 26 Decembra, 2019 0174\nSrbija će i dalje podržavati Dejtonski mirovni sporazum i razvijati specijalne veze sa entitetom Republika Srpska ne da bi razbila teritorijalni integritet Bosne i Hercegovine, već da bi što bolje pomagala Srbima koji tu žive, izjavio je danas ministar spoljnih poslova Srbije Ivica Dačić.\nOn je rekao da je saradnja na političkom i ekonomskom planu sa BiH među prioritetima spoljne politike Srbije, naročito zbog toga što u BiH živi veliki broj pripadnika srpskog naroda i postoji Republika Srpska kao poseban entitet.\n“Srbija ima posebna interes da razvija odnose sa Bosne i Hercegovine i poslije konstituisanja vlasti trebalo bi da uslijede i bilateralni sastanci”, rekao je Dačić.\nOn je napomenuo da u BiH “postoje i mnogi ljude koji ne umiju da gledaju u budućnost, već u prošlost i radije bi da vode sukobe”.\n“Kod nas je drugačiji princip, mi želimo da se sva sporna pitanja rješavaju dijalogom, želimo da pomažemo jednim drugima i baš zato smatramo da gledamo na BiH kao na našu bratsku zemlju iz regiona”, rekao je Dačić.\nOn je naveo da i Srbija smatra kako taj dokument garantuje ravnopravnost sva tri naroda i oba entiteta u državi.\n“U tom smislu ćemo i dalje podržavati Dejtonski sporazum i stvarati specijalne veze između Republike Srpske i Srbije ne sa ciljem da razbijamo teritorijalni integritet BiH, već jednostavno da razvijamo naše odnose i da što bolje pomažemo Srbima koji žive u BiH”, rekao je Dačić.\nOn je napomenuo i da Srbija u odnosima sa Bosnom i Hercegovinom želi jednu mirniju godinu u kojoj će biti ostvaren napredak.\nFS Albanije i tzv. Kosova prave “Kup Majke Tereze” – UEFA ne odgovara\nTužilaštvo Srbije: Nema informacija da je održana sjednica o izručenju Osmanovića


Gusari oteli trojicu građana Rusije - 16.08.2019, Sputnik Srbija\nGusari oteli trojicu građana Rusije\nTroje građana Rusije su zarobili pirati kod obale Kameruna, saopštilo je rusko Ministarstvo inostranih poslova. Diplomate rade na njihovom ooslobađanju. 16.08.2019, Sputnik Srbija\n14:03 16.08.2019 (Osveženo: 14:40 16.08.2019)\n© AFP 2021 / Mohamed DahirSomalijski pirati\nTroje građana Rusije su zarobili pirati kod obale Kameruna, saopštilo je rusko Ministarstvo inostranih poslova. Diplomate rade na njihovom ooslobađanju.\nKako se navodi na sajtu ruskog Ministarstva spoljnih poslova — u području luke „Duala“ u Kamerunu nepoznate osobe su napale teretni brod „Marmalajta“, koji pripada danskoj kompaniji „Ultrabalk“ i koji je plovilo pod zastavom Antigua i Barbuda. Kako je saopštila agencija „Marlou navigejšn Rusija“ iz Sankt Peterburga — napadači su zarobili osam članova posade, među kojima su trojica građani Rusije.\nKako je saopštila ambasada Rusije u Juandi — vlasti Kameruna i predstavnici kompanije koja je vlasnik broda preduzimaju mere kako bi se situacija rešila.


Ljujić: "U Radu mogu da napredujem" - Sportske.net\nLjujić: "U Radu mogu da napredujem"\nNovi fudbaler Rada Matija Ljujić rekao je danas da želi da opravda očekivanja i ocenio da u tom klubu može da napreduje.\nLjujić (21) je potpisao trogodišnji ugovor sa Radom, a došao je iz Teleoptika, gde je od 2010. do 2014. godine odigrao 102 utakmice.\nOn je u polusezoni odigrao dve utakmice za Mladost iz Lučana.\n"Želim da zahvalim ljudima iz Rada koji su mi ukazali čast da budem deo njihovog kolektiva, a ja ću se potruditi da maksimalnim zalaganjem opravdam očekivanja. Rad ima kvalitet, ovo je prava sredina gde mogu da napredujem i to ću dokazati", rekao je Ljujić.\nLjujić, koji će nositi dres sa brojem 22, rekao je da je srećan što će sarađivati sa trenerom Milanom Milanovićem.\n"Presrećan sam što ću raditi sa Milanovićem. Pre nego što sam stigao na Banjicu igrači su o njemu pričali sve najlepše. Milina je raditi sa takvim stručnjakom", rekao je Ljujić.\nTakmičenje u Super ligi Srbije nastaviće se 21. februara, a Rad će u prvom prolećnom kolu igrati na svom terenu protiv Novog Pazara. "Građevinari" su jesenji deo šampionata završili na 10. mestu sa 16 bodova.


F1: Vilijamsovo novo 'odelo' za 2019. godinu\nIzvor: B92, 12.Feb.2019, 13:58\nF1: Vilijamsovo novo "odelo" za 2019. godinu\nEkipa Vilijamsa promenila je izgled svog bolida, prešli su iz tradicionalne plave na nebesko plavu boju u kombinaciji sa belom za predstojeću 2019. godinu.\nOvo su neki novi momenti za ekipu Vilijamsa koja prilično dugo nema titulu, a i poslednja trka na kojoj su slavili bila je 2012. godine.\n"Bila sam veoma nervozna dok sam predstavljala novi bolid, ali Frenku se zaista dopalo, verovali ili ne." rekla je Frenkova ćerka, Kler Vilijams, koja je zamenica >> Pročitaj celu vest na sajtu B92 << direktora čuvene F1 ekipe.\nIzgled ekipe Vilijamsa dizajnirao je Frenk Vilijams, pre nekih 40-ak godina i pod tim izgledom osvojili su 16 titula - kombinovano timskih i individualnih, a veliki udarac je bio za ekipu protekle sezone, pošto je u takmičenju konstruktora završila na poslednjem mestu.\nPored boja, ekipa će malo promeniti i naziv, u 2019. godini će se takmičiti pod imenom RoKit Vilijams Rejsing. RoKit je telekomunikaciona kompanija i odlučili su da investiraju u Vilijamsove nove vozače, rukija Džordža Rasela i velikog povratnika - Roberta Kubicu.


Izbrište ove aplikacije : Skidaju novac s računa ! | ➎\nIzbrište ove aplikacije : Skidaju novac s računa !\nka5an 12 Septembra, 2019 Mobilno a fiksno Nema komentara\nZlonamjerni softver Joker u pozadini tiho klikne na oglas u sklopu aplikacije i tajno umjesto vas obavi prijavu na servis online koji se plaća, a vi ostanete bez para na računu.\nJoker, zlonamjerni softver nazvan po zlikovcu iz serijala o superheroju Betmenu, do sada je pronađen na 24 aplikacije za Google-ov operativni sistem Android koje su sve donedavno bile dostupne za preuzimanje u Google Play Store-u.\nPrije nego što su u Google-u uspeli da ih uklone, te aplikacije su preuzete i instalirane više od 472.000 puta. Dok se ne ustanovi da li ima još zaraženih aplikacija, teško je sa sigurnošću procijeniti koliko je još uređaja potencijalno ugroženo.\nJoker je otkriće stručnjaka za sigurnost računara Aleksejsa Kuprinsa. Svrha mu je da uzme novac žrtvama pretplatom na razne servise koji se plaćaju, simulirajući postupak koji bi korisnik obavio pri prijavi.\nAko ste preuzeli i instalirali sporne aplikacije, za svaki slučaj provjerite istoriju transakcija u banci.\nKupci Xiaomia konačno sigurni: Amerika uklonila ...\nBy ka5an 12 Maja, 2021\nTajne iPhonea za koje nikada niste ...\nBy ka5an 3 Avgusta, 2017\nZaključavanje telefona je obmana : Kinezi ...\nBy ka5an 2 Novembra, 2019


Podela sadnica u Novoj Varoši – ZoomUe\nPodela sadnica u Novoj Varoši\nNOVA VAROŠ – Udruženje građana „Eko Varoš“ podelilo je stambenim zajednicama u Novoj Varoši oko 100 sadnica raznolikog cveća i ukrasnog rastinja sa ciljem da grad na proleće i tokom leta bude lepši i uređeniji.\nAkciju oplemenjivanja javnih površina finansijski je podržala opština Nova Varoš koja je sa 200.000 dinara putem konkursa podržala projekat Eko Varoši pod nazivom „Za lepši grad“.\n„Ideja nam je da gradsku zonu oplemenimo ukrasnim rastinjem poput indijskog jorgovana, ruže stablašice, magnolije i ukrasne vrbe koje cvetaju tokom proleća, odnosno leta. Projektom smo predvideli da prvih sto sadnica besplatno podelimo predsednicima stambenih zajednica koji će, zajedno sa ostalim stanarima, sprovesti akcije sadnje ispred svojih zgrada“, kaže predsednica udruženja „Eko Varoš“ Gordana Nedović.\nGrađani su pozdravili ovu akciju, a predsednici stambenih jedinica smatraju da bi sličnih aktivnosti trebalo da bude više.\n„Odlična je ideja i pozitivan iskorak kada je ekologija u pitanju. Ovakvim akcijama bi trebalo obuhvatiti više građana, posebno mlađih“, smatra upravnica zgrade na Bagremu Sretina Dragašević.\nUdruženje građana „Eko Varoš“ iz Nove Varoši je mlada ekološka organizacija koja broji oko 20 aktivnih članova. Osnovana je u februaru prošle godine i do danas je imala nekoliko aktivnosti u oblasti ulepšavanja javnih površina. Jedna je od retkih eko grupacija u gradu koja za budućnost ima ambiciozne planove u ovoj oblasti.\nTags: ekologijaNova Varošsadnice\nNext story Smanjen broj novobolelnih u Zlatiborskom okrugu\nPrevious story Posadi svoj hlad